open-index/open-wikipedia-markdown huggingface dataset:
ಅಟ್ಟ ಅಡಿಪುನೆ

**ಅಟ್ಟ ಅಡಿಪುನೆ** ಪಂಡ ಶಬ್ದಾರ್ಥ ನಮ್ಮ ಇಲ್ಲ್‌ಗ್ ಅಟ್ಟ ಪಂದ್ ಉಪ್ಪುಂಡು ಅವೆನ್ ಅಡಿತ್‌ದ್ ನಿರ್ಮಲ ಮಲ್ಪುನೆ. ಉಂದೆಕ್ ನನೊಂಜಿ ಪುದರ್ ಆಟಿ ಪಿದಯಿ ಪಾಡುನೆಂದ್‌ಲ ಪನ್ಪೆರ್.

## ನಂಬಿಕೆ
ತುಳುವೆರೆ ನಂಬಿಕೆದ ಪ್ರಕಾರ, ಆಟಿ ಕರೀ ಬುಕ್ಕೊ ಬರ್ಪಿನ ತಿಂಗೊಲು ಸೋಣೊ(ಶ್ರಾವಣ) ತಿಂಗೊಳು. ಈ ತಿಂಗೊಲುಡೇ ಎಚ್ಚ ಶುಭಕಾರ್ಯ ನಡಪುಂಡು. ಅಂಚಾದ್ ಇಲ್ಲ್‌ದ ಅಟ್ಟೊಡು, ಕೋಣೆಡ್ ಇತ್ತಿನ  ಕಜವುಲೆನ್ ಧೂಳುಲೆನ್ ಅಡಿತ್‌ದ್ ಶುಭ ಕಾರ್ಯೊಗು ತಯಾರಾಪಿನೆಂದ್ ಪನ್ಪಿ ನಂಬೊಲಿಗೆ ಉಂಡು.

## ಆಟಿ ಪಿದಯಿ ಪಾಡುನೆ
ಆಟಿ ಪಂಡ ದುಂಬುದ ಕಾಲೊಡು ತುಳುನಾಡ್‌ಡ್ ಭಾರಿ ಬರಗಾಲದ ಪೊರ್ತು.ಅಂಚಾದ್ ಅವೆಕ್ ಬೋಡಾಯಿ ಪೂರ್ವ ತಯಾರಿಯಾದ್ ತೆನಸ್ಸ್‌ಲೆನ್ ದಾಸ್ತಾನ್ ಮಲ್ತ್ ದೀಪುನ ಕ್ರಮ.ಅಂಚ ದೀನ ವಸ್ತುಲು ಮಾತ ಮುಗಿದಾನಗ ಅಟ್ಟೊಡು ಬಿರ್ಕ್‌ನ ಕಜವುನು ಮಾತ ಪಿದಯಿ ಪಾಡ್ದ್ ಸ್ವಚ್ಚ ಮಲ್ಪುನೆಕ್ ಅಟ್ಟ ಅಡಿಪುನೆ,ಆಟಿ ಪಿದಯಿ ಪಾಡುನೆಂದ್‌ಲ ಪನ್ಪೆರ್. ಅಟ್ಟ ಅಡಿಪೆರೆ ಜಾಸ್ತಿ ಜನೊತ ಸಹಾಯ ಬೋಡಾಪುಂಡು.ಇಲ್ಲ್‌ದ ಅಟ್ಟೊಡು ಮಲ್ಲ ಮಲ್ಲ ಮಣ್ಣ್‌ದ ಅತ್ತ್ಂಡ ಮರತ ಹಂಡೆ,ಕರ ಬಿಸಲೆಲು  ಇತ್ತೊಂದಿತ್ತ್ಂಡ್ ಅವೆನ್ ಅಂಚಿ ಇಂಚಿ ದೀಯೆರೆಗಾತ್ರ ಮಾತೆರ್ನಲ ಸಹಾಯ ಬೋಡಾಪುಂಡು ಅಂಚಾದ್ ಆಟಿ ತಿಂಗೊಲುಡು ಬರ್ಸದ ಅಬ್ಬರೊಗು ಬೆನ್ನಿದ ಬೇಲೆ ಕಡಿಮೆ ಅಂಚಾದ್ ಇಲ್ಲದ ಮಾತೆರ್ಲ ಆರಾಮೊಡು ಉಪ್ಪುನೆಡ್ದಾತ್ರ ಮಾತೆರ್ಲ ಸೇರ್ದ್ ಆ ಕಜವುನು ಮಾತ ಅಡಿತ್‌ದ್ ಸ್ವಚ್ಚ ಮಲ್ಪುನೆಕ್ ಆಟಿ ಪಿದಯಿ ಪಾಡುನೆ ಪಂದ್ ಪನ್ಪೆರ್.

## ಕುಂಟು ಲುಂಗಾವುನ ಕ್ರಮ
ಆಟಿ ತಿಂಗೊಳುಡು ದೊಂಬು ಬನ್ನಗ ನಮ್ಮ ಪೆಟ್ಟಿಗೆ, ಕವಾಟ್‌ಡ್ ದೀನ ಪಟ್ಟೆ ಸೀರೆ,ಮುಂಡುಲೆನ್ ಪಿದಯಿ ಜಾಲ್‌ಡ್ ಒಂಜಿ ಪಜೆ ಬುಡ್ಪಾದ್ ಅವೆಟ್ ಪಾಡ್ದ್ ಲುಂಗಾವುನ ಕ್ರಮ ಉಂಡು.ಆಟಿಡ್ ಬುಡಂದೆ ಬರ್ಪುನ  ಬರ್ಸೊಗು  ಪೆಟ್ಟಿಗೆ, ಕವಾಟ್‌ಡ್ ದೀನ ಪಟ್ಟೆ ಸೀರೆ,ಮುಂಡು ಮಾತ ತಣ್ಸಾದ್ ಪೋಂಕೆ ಪತ್ತೆರೆ ಬಲ್ಲಿ ಪಂದ್ ದೊಂಬುಗು ಲುಂಗಾದ್  ಮಡಿತ್ ದೀಪೆರ್.

## ಅಟ್ಟಡ್ ದಾಸ್ತಾನ್ ದೀಪುನ ವಸ್ತುಲು

#### ಪೆಲತ್ತರಿಗ್ ಇಂಜಿರ್ದ್ ತಪ್ಪು ಪಾಡ್ದ್
ಪೆಲತ್ತರಿ ದಾಸ್ತ್‌ನ್ ಮಲ್ತ್ ದೀನಗ ಪೆಲತ್ತರಿ ಹಾಳಾವಂದಿಲೆಕ್ಕ ದೀವೊಡಾಂಡ ಇಂಜಿರ್ದ ತಪ್ಪು ಪೆಲತ್ತರಿದೊಟ್ಟುಗು ಬೆರಸದ್ ದೀವೊಂದಿತ್ತೆರ್ ಪೆಲತ್ತರಿ ದೆಪ್ಪುನಗ ಇರೆತ ಕಜವು ಅಟ್ಟಡೆ ಬೂರ್ದು ಇಪ್ಪುಂಡು ಅವೆನ್ ಮಾತ ಆಟಿ ಮುಗಿನಗ ಅಡಿಪುನ ಕ್ರಮ

#### ಪೆಲತ್ತರಿ ಮಣ್ಣ್ ಮೊರೆಕದ್
ಪೆಲತ್ತರಿ ದಾಸ್ತ್‌ನ್ ಮಲ್ತ್ ದೀನಗ ಪೆಲತ್ತರಿ ಹಾಳಾವಂದಿಲೆಕ್ಕ ದೀವೊಡಾಂಡ ಮಣ್ಣ್‌ನ್ ನೀರ್ಡ್ ಕಲತ್‌ದ್ ಅವೆಟ್ ಪೆಲತ್ತರಿನ್ ಮೊರೆಕದ್ ದೀಂಡ ಏತ್ ಸಮಯೊಗುಲ ಹಾಳಾಪುಜಿ ಮರಿಯಲೊಗು ಇಂಚ ಮಲ್ತ್ಡ್ ಅಟ್ಟಡ್ ದೀಪುನ ಕ್ರಮ ಉಂಡು

#### ಹಪ್ಪಳ
ಹಫ್ಪಳ ಮಲ್ತ್‌ದ್ ಅವೆನ್ ಅಟ್ಟಿ ಪತ್ತ್‌ದ್ ಬಾರೆದ ಬಲ್ಲ್‌ಡ್ ಕಟ್ಟ್‌ದ್ ದಿಪೆರ್ ಈ ಬಲ್ಲ್ ಮಾತ ಹಪ್ಪಳ ದೆಪ್ಪುನಗ ತಿರ್ತ್ ಬೂರ್ದು ಇಪ್ಪುಂಡು
#### ಸಾಂತಾಣಿ
ಪೆಲತ್ತರಿನ್ ಉಪ್ಪು ಪಾಡ್ದ್ ಬೆಯಿಪದ್ ಲುಂಗಾದ್ ಮರಿಯಲದ ತೆನಸ್ಸಾದ್ ಅಟ್ಟೊಡು ದಾಸ್ತಾನ್ ಮಲ್ತ್ ದೀವೊಂದಿತ್ತೆರ್

## ಉಲ್ಲೇಕೊಲು

ವರ್ಗೊ:ಆಟಿ ತಿಂಗೊಳು
ಕುಕ್ಕು ಚಂಡ್ರುಲಿ

ಕುಕ್ಕುದ ಚಂಡ್ರುಲಿ ಪಂಡ ಕುಕ್ಕುಕುಕ್ಕುನು ಪಾಡ್ದ್ ಮಲುಪುನ ಕಜಿಪು. ಕುಕ್ಕುದ ಕೊಯಿಲ್ ದ ಪೊರ್ತುಡ್ ಹಳ್ಳಿ ದಕುಲು, ಪೇಟೆದಕುಲು ಮಾತೆರ್ಲ ಮಲ್ತ್ ತಿನ್ಪುನ ತೆನಸ್. ಕುಕ್ಕುಡು ಸುಮಾರ್ ಬಗೆ ಉಂಡು. ಐಟ್ ಕಾಟ್ ಕುಕ್ಕು ಈ ಚಂಡ್ರುಲಿ ಮಲ್ಪೆರೆ ಲಾಯ್ಕ್ ಆಪುಂಡು.ಕುಕ್ಕು ಪಂಡ ಜನೊಕುಲೆಗ್ ಬಾರಿ ಇಷ್ಟ. ಈ ಕುಕ್ಕುಡು ಬಗೆ ಬಗೆತ ತೆನಸ್ಗ್ ಲೆನ್ ಮಲ್ಪುವೆರ್. ಸಾರ್, ಕೊದ್ದೆಲ್, ಉಪ್ಪುಂಚಿ, ಮೆನಸ್ಕಾಯಿ, ಪಚ್ಚೋಡಿ, ಇಂಚ ಪುರ ಬಗೆ ಬಗೆತ ಮಲ್ಪೊಳಿ. ಹಳ್ಳಿ ಕಡೆತ ಜನೊಕುಲೆಗ್ ಕುಕ್ಕುದ ಪೊರ್ತುಡು ಏಪಲಾ ವನಸ್ ದ ಒಟ್ಟುಗು ಕುಕ್ಕುಕುಕ್ಕುದ ಚಟ್ನಿದ ಚಂಡ್ರುಲಿ ಉಪ್ಪುಂಡು. ಕುಕ್ಕು ಆರೋಗ್ಯ ಗ್ ಬಾರೀ ಎಡ್ಡೆ.ಕನ್ನಡಡ್ ನೆಕ್ ಕುಕ್ಕುದ ಸಾಸಿವೆ ಪಂದ್ಲಾ ಪನ್ಪೆರ್.

## ಬೋಡಾಪುನ ಸಾಮಾನ್

* ಪುಳಿ ಕುಕ್ಕು
* ತಾರಾಯಿ ಪಿರೆಯಿನ
* ಸಾಸೆಮಿ
* ಕೆಂಪು ಮುಂಚಿ
* ಅರಿಶಿಣ
* ಉಪ್ಪು
* ಉರ್ದುದ ಬೇಳೆ
* ತಾರಾಯಿದ ಎಣ್ಣೆ
## ಕುಕ್ಕುದ ಚಂಡ್ರುಲಿ ಮಲ್ಪುನ ವಿಧಾನ
ಸುರುಕು ಪರ್ಂದ್  ಕುಕ್ಕುನು ದೆತೊಂದು ದೆಕ್ಕ್ ದ್ ಅವೆತ್ತ ಚೋಲಿನ್ ದೆತ್ ದ್ ಒಂಜಿ ತಪಲೆಡ್  
ಪಾರ್ದ್ ಕುಕ್ಕುದ ಚೋಲಿ ಅಂಚನೆ ಕುಕ್ಕುದ ಕೊರಂಟ್ ನ್ ಒಟ್ಟಿಗೆ ಪುರಿಂಚೋಡು. ಅವೆರ್ದ್ ಬುಕ್ಕೊ ತಾರಾಯಿಗ್ ನಾಲ್ ಅರಿ ಬೆಳ್ಳುಳ್ಳಿ, ಕಾಲ್ ಚಮ್ಚ ಪಜ್ಜಿ ದಾಸಿಮಿ, ಬೇವಿರೆ ಪಾರ್ದ್, ಐಕ್ ಪುರಿಂಚಿದಿನ ಕುಕ್ಕುದ ರಸನ್ಲ ಪಾಡ್ದ್ ಒಟ್ಟಿಗೆ ಕಡೆವೊಡು. ಕಡೆಯಿನ ಅರೆಪ್ಪುನು ಕುಕ್ಕುಗ್ ಪಾರ್ದ್ ಬೆರಸೊಡು. ಅವೆರ್ದ್ ಬುಕ್ಕೊ ರುಚಿಗ್ ಬೋಡಾಯಿನಾತ್ ಉಪ್ಪು ಪಾರ್ದ್ ದೀವೊಡು.ಅವೆರ್ದ್ ಬುಕ್ಕೊ ಬೇವುಸೊಪ್ಪು, ದಾಸೆಮಿ, ರಡ್ಡ್ ಅರಿ ಬೆಳ್ಳುಳ್ಳಿ ಪಾರ್ದ್ ಒಗ್ಗರಣೆ ಕೊರೊಡು. ಅಂಚನೆ ನುಪ್ಪುದೊಟ್ಟುಗೆ ತಿನೊಲಿ ಅತ್ತ್ಂಡ ಕೊದಿಪಾದ್ಲಾ ವನಸ್ ಮಲ್ಪೊಲಿ.
## ಉಲ್ಲೇಕೊ

ವರ್ಗೊ:ತೆನಸ್
ಉಂಡ್ಲುಗೊ

**ಉಂಡ್ಲುಗೊ** ಪಂಡ ಒಂಜಿ ಬಗೆತ ತೆನಸ್ಸ್ ಉಂದೆನ್ ಜಾಸ್ತಿಯಾದ್ ಮರಿಯಲೊಡು ಅತ್ತ್ಂಡ ಆಟಿ ತಿಂಗೊಲುಡು ಮನ್ಪುವೆರ್.ಚೌತಿದ ಬರ್ಬೊಗು ಕೆಲವು ಕಡೆಟ್ ಉಂಡ್ಲುಗೊ ಭಾರಿ ವಿಷೇಶ ತೆನಸ್ಸ್ ಗಣಪತಿಗ್ ಉಂಡ್ಲುಗ ಬಳಸುನ ಕ್ರಮಲ ಉಂಡು.ಉಂಡ್ಲುಗೊಟು ಬೇತೆ ಬೇತೆ ಬಗೆ ಉಂಡು ಅರಿತ ಉಂಡ್ಲುಗೊ,ಉಪ್ಪಡಚ್ಚಿಲ್ದ ಉಂಡ್ಲುಗೊ  
## ಬೋಡಾಯಿನ ವಸ್ತುಲು
ಬೊಳಂತೆ ಅರಿ,ತಾರಾಯಿದ ಪಿರೆ,ಜೀರಿಗೆ,ಉಪ್ಪಡಚ್ಚಿಲ್,ಉಪ್ಪು,ಎಣ್ಣೆ
## ಅರಿತ ಉಂಡ್ಲುಗೊ
ಅರಿನ್ ದೆಕ್ಕ್‌ದ್ ಮೂಜಿ ನಾಲ್ ಗಂಟೆ ಬೊದ್‌ಲೆರೆ ಬುಡೊಡು.ಬೊದುಲ್ನೆಡ್ದ್ ಬುಕ್ಕೊ ನೀರ್ ಅರಿತ್‌ದ್  ತಾರಾಯಿದ ಪಿರೆ ಸೇರಾದ್ ಉಪ್ಪು ಪಾಡ್ದ್ ಗಟ್ಟಿದೆ ಕಡೆಪಿಕಲ್ಲ್‌ಡ್ ಎಡ್ಡೆ ಸಣ್ಣ ಕಡೆವೊಡು.ಅವೆಡ್ದ್ ಬುಕ್ಕೊ ದಿಕ್ಕೆಲ್‌ಡ್ ಬಣಲೆ ದೀದ್ ಎಣ್ಣೆ ಪಾಡೊದು ಎಣ್ಣೆ ಎಡ್ಡೆ ಕಾಯಿ ಬುಕ್ಕೊ ಕಡೆದ್ ದೀನ ಬಂದೊನು ಎಲ್ಯ ಎಲ್ಯ ಉಂಡೆ ಮಲ್ತ್‌ದ್ ಕಾಯಿನ ಎಣ್ಣೆಗ್ ಪಾಡೊಡು. ಉಂಡ್ಲುಕೊ ಎಡ್ಡೆ ಕಾಯಿನೆಡ್ದ್ ಬುಕ್ಕೊ ಅರಿತ್‌ದ್ ದೆಪ್ಪೊಡು
## ಉಪ್ಪಡಚ್ಚಿಲ್ದ ಉಂಡ್ಲುಗೊ
ಅರಿನ್ ದೆಕ್ಕ್‌ದ್ ಮೂಜಿ ನಾಲ್ ಗಂಟೆ ಬೊದ್‌ಲೆರೆ ಬುಡೊಡು ಅಂಚನೆ ಉಪ್ಪಡ್ ಪಚ್ಚಿಲ್‌ನ್ ದೆತ್ತ್‌ದ್ ಮೂಜಿ ನಾಲ್ ಗಂಟೆ ನೀರ್‌ಡ್ ಪಾಡ್ದ್ ದೀವೊಡು ಅವೆತ ಉಪ್ಪು ಮಾತ ಪೋಯಿ ಬುಕ್ಕೊ ಸಣ್ಣ ತಿಗ್‌ರೊಡು ಅವೆಡ್ಡ್ ಬುಕ್ಕೊ ಬೊದ್‌ಲ್ನ ಅರಿತ ನೀರ್ ಅರಿತ್‌ದ್  ತಾರಾಯಿದ ಪಿರೆ ಸೇರಾದ್ ತಿಗ್‌ರ್ದ್ ದೀನ ಉಪ್ಪಡಚ್ಚಿಲ್ ಸೇರಾವೊಂದು ಉಪ್ಪು ಪಾಡ್ದ್ ಗಟ್ಟಿಡೆ ಕಡೆಪಿಕಲ್ಲ್‌ಡ್ ಎಡ್ಡೆ ಸಣ್ಣ ಕಡೆವೊಡು.ಅವೆಡ್ದ್ ಬುಕ್ಕೊ ದಿಕ್ಕೆಲ್‌ಡ್ ಬಣಲೆ ದೀದ್ ಎಣ್ಣೆ ಪಾಡೊದು ಎಣ್ಣೆ ಎಡ್ಡೆ ಕಾಯಿ ಬುಕ್ಕೊ ಕಡೆದ್ ದೀನ ಬಂದೊನು ಎಲ್ಯ ಎಲ್ಯ ಉಂಡೆ ಮಲ್ತ್‌ದ್ ಕಾಯಿನ ಎಣ್ಣೆಗ್ ಪಾಡೊಡು. ಉಂಡ್ಲುಕೊ ಎಡ್ಡೆ ಕಾಯಿನೆಡ್ದ್ ಬುಕ್ಕೊ ಅರಿತ್‌ದ್ ದೆಪ್ಪೊಡು
ಪಜೆಮಡಿಕೆಲ್ ಅಡ್ಯೆ

**ಪಜೆಮಡಿಕೆಲ್ ಅಡ್ಯೆ** ಪಂಡ ಬಾರೆದ ಇರೆಟ್ ಮಲ್ಪುನಂಚಿನ ಅಡ್ಯೆ.ಉಂದೆನ್ ಪಜೆ ಮಡಿಪುನಲೆಕ್ಕೊ ಸುತ್ತುನೆಡ್ದಾತ್ರ ಪಜೆಮಡಿಕೆಲ್ ಪಂದ್ ಪುದರ್ ಬತ್ತ್‌ಂಡ್.ಉಂದು ತುಳುನಾಡ್‌ದ ವಿಶೇಷ ಅಡ್ಯೆ

## ಪಜೆಮಡಿಕೆಲ್ ಅಡ್ಯೆ ಮಲ್ಪೆರೆ ಬೋಡಾಯಿ ಸಾಮಾನುಲು
ಉರ್ಪೆಲ್ ಅರಿ/ಬೊಳಂತೆ ಅರಿ,ಬೆಲ್ಲ,ತಾರಾಯಿ,ಉಪ್ಪು,ಬಾರೆದ ಇರೆ

## ಚೀಪೆ ಪಜೆಮಡಿಕೆಲ್ ಮಲ್ಪುನ ವಿಧಾನೊ
ಅರಿನ್ ಮೂಜಿ ನಾಲ್ ಗಂಟೆ ಬೊದುಲೆರೆ ಪಾಡ್‍ದ್, ಬೊದ್‍ಲೆನೆರ್ದ್ ಬುಕ್ಕೊ ಸರಿಯಾದ್ ಲುಂಬುದು ಕಡೆವೊಡು. ಅವು ಸಣ್ಣ  ಕಡೆಯಿ ಬುಕ್ಕೊ. ಬಾರೆದ ಇರೆಕ್ಕ್ ಅರಿತ್ತ ಬಂದೊನು ಪತ್ತಾದ್ ಐತ ಮಿತ್ತ್ ಬೆಲ್ಲ ಬುಕ್ಕೊ ಪೆರೆದಿ ತಾರಾಯಿನ್ ಬೆರೆಕೆ ಮಲ್ತ್ ದ್ ಪಾಡೊಡು. ಪರಿಮಳೊಗು ಏಲಕ್ಕಿದ ಪೊಡಿ ಮಿಶ್ರ ಮಲ್ಪೊಲಿ. ಅಂಚ ಪಾಡ್‍ನ ಇರೆನ್ ಸುತ್ತೊಂದು  ಮಡಿತ್‌ದ್ ತೊಂದುರುದ ಕರಟ್ಟ್ ದೀದ್ ಬೆಯ್ಪಾವೊಡು. ಬೆಯ್ತಿ ಬುಕ್ಕೊ ಬೆಚ್ಚ ಬೆಚ್ಚ ಅಡ್ಯೆ ತಿನಿಯೆರೆ ಬಾರಿ ರುಚಿಲಾ, ಪರಿಮಳಲಾ, ಶರೀರೊಗು ಎಡ್ಡೆಲಾ.

## ಚಪ್ಪೆ ಪಜೆಮಡಿಕೆಲ್
ಅರಿನ್ ಮೂಜಿ ನಾಲ್ ಗಂಟೆ ಬೊದುಲೆರೆ ಪಾಡ್‍ದ್, ಬೊದ್‍ಲೆನೆರ್ದ್ ಬುಕ್ಕೊ ಸರಿಯಾದ್ ಲುಂಬುದು ಕಡೆವೊಡು. ಅವು ಸಣ್ಣ  ಕಡೆಯಿ ಬುಕ್ಕೊ. ಬಾರೆದ ಇರೆಕ್ಕ್ ಅರಿತ್ತ ಬಂದೊನು ಪತ್ತಾದ್ ಅಂಚ ಪಾಡ್‍ನ ಇರೆನ್ ಸುತ್ತೊಂದು  ಮಡಿತ್‌ದ್ ತೊಂದುರುದ ಕರಟ್ಟ್ ದೀದ್ ಬೆಯ್ಪಾವೊಡು. ಬೆಯ್ತಿ ಬುಕ್ಕೊ ಬೆಚ್ಚ ಬೆಚ್ಚ ಅಡ್ಯೆ ತಿನಿಯೆರೆ ಬಾರಿ ರುಚಿಲಾ, ಪರಿಮಳಲಾ, ಶರೀರೊಗು ಎಡ್ಡೆಲಾ.ಚಪ್ಪೆ ಅಡ್ಯೆನ್ ಚಟ್ನಿದೊಟ್ಟಿಗೆ ತಿನೊಲಿ

## ಉಲ್ಲೇಕೊಲು

ವರ್ಗೊ:ತೆನಸ್ಸ್
ಮಾಯ್ಪು

**ಮಾಯ್ಪು** ಪಂಡ ನೆಲ ಅಡಿಪೆರೆ ಉಪಯೋಗ ಮಲ್ಪುನ ವಸ್ತು.ಬೇತೆ ಬೇತೆ ನಮುನೆದ ಮಾಯ್ಪುಲು ಉಂಡು ಪಂತಿದ ಮಾಯ್ಪುನು ಒಂಜಿ ನಮುನೆದ ಪಂತಿಡ್ ಮಲ್ಪುವೆರ್,ಅಂಚನೆ ತಾರೆದ ಮಾಯಿಪುನು ತಾರೆದ ಮಡಲ್ದ ಚೀಂಕೃಡ್ ಮಲ್ಪುವೆರ್ ಅಂಚೆನೆ ಕಂಗ್‌ದ ಮಾಯಿಪುನು ಸೋಗೆದ  ಚೀಂಕೃನ್ ಸೂಡಿ ಕಟ್ಟ್‌ದ್ ಮಲ್ಪುವೆರ್. ಉಂದೆನ್ ಕಂಗ್‌ದ ಸೋಗೆಡ್ಡ್ ಮಲ್ಪುವೆರ್ ಅಂಚನೆ ತಾರೆದ ಮಡಲ್ಡ್ ಮನ್ಪುವೆರ್

## ಕಂಗ್‌ದ ಸೋಗೆಡ್ ಮಾಯಿಪು ಮಲ್ಪುನ ಕ್ರಮ
ಮಾಯಿಪು ಮಲ್ಪೆರೆ ಕಂಗ್ದ ನಾಲ್ ಸೋಗೆ ಬೋಡಾಪುಂಡು ಆ ಸೋಗೆದ ಚೀಂಕೃ ದೆತ್ತ್‌ದ್  ಅಯಿನ್ ಪೆರಪ್ಪ ಗೀಸೊಡು ಅಯಿನ ಸೋಗೆದ ಒಲಿನ್ ಪೂರಾ ದೆಪ್ಪೊಡು ಕಡ್ಡಿದ ಕಡೆನ್ ಕೋಯಿದ್ ದೆತ್ತ್‌ದ್ ಚೀಂಕ್ರುನ್ ಸೂಡಿ
ಪತ್ತ್‌ದ್ ಬಿಗಿತ್ತ್ ಕಡೆಕ್ಕ್ ಕಟ್ಟ್‌ಂಡ ಒಂಜಿ ನಮುನೆದ ಮಾಯಿಪು ಬುಕ್ಕೊೊಂಜಿ ನಮುನೆಡ್ ಮಾಯಿಪು ಮಲ್ಪೆರೆ ಆಪುಂಡು.  ಸೋಗೆದ ಚೀಂಕೃ ಮಾತ  ದೆತ್ತ್‌ದ್  ದೊಂಬುಡು ಲುಂಗೆರೆ ಪಾಡೊಡು ಮೂಜಿ ನಾಲ್ ದಿನ ಲುಂಜಿ ಬುಕ್ಕೊ ನೆಲಟ್ ಪಾಡ್ದ್ ಸೋಕು ಉರ್ದೊಡು ಅವೆತ ಸೋಗೆ ಪೂರಾ ಪೋಯಿ ಬುಕ್ಕೊ ಸೂಡಿ
ಪತ್ತ್‌ದ್ ಬಿಗಿತ್ತ್ ಕಡೆಕ್ಕ್ ಕಟ್ಟೊಡು

## ತಾರೆದ ಮಾಯಿಪು, ಮಡಲ್ದ ಮಾಯಿಪು
ಮಾಯಿಪು ಮಲ್ಪೆರೆ ಬೋಡಾಯಿನ ಎಡ್ಡೆ ಲುಂಗೆಲ್ ಅತ್ತ್ಂಡ ಪರ್ಂದ್ ತಾರೆದ ಮಡಲ್ ದೆತ್ತೊಂದು ಅಯಿತ ಚೀಂಕೃ ದೆತ್ತ್‌ದ್ ಅಯಿನ್ ಗೀಸೊಡು ಅಯಿನ  ಒಲಿನ್ ಪೂರಾ ದೆಪ್ಪೊಡು ಕಡ್ಡಿದ ಕಡೆನ್ ಕೋಯಿದ್ ದೆತ್ತ್‌ದ್ ಚೀಂಕ್ರುನ್ ಸೂಡಿ ಪತ್ತ್‌ದ್ ಬಿಗಿತ್ತ್ ಕಡೆಕ್ಕ್ ಕಟ್ಟೊಡು ಉಂದು ಒಂಜಿ ನಮುನೆದ ಮಾಯಿಪು  ಬುಕ್ಕೊೊಂಜಿ ನಮುನೆಡ್ ಮಾಯಿಪು ಮಲ್ಪೆರೆ ಆಪುಂಡು.  ಮಡಲ್‌ದ ಚೀಂಕೃ ಮಾತ  ದೆತ್ತ್‌ದ್  ದೊಂಬುಡು ಲುಂಗೆರೆ ಪಾಡೊಡು ಮೂಜಿ ನಾಲ್ ದಿನ ಲುಂಜಿ ಬುಕ್ಕೊ ನೆಲಟ್ ಪಾಡ್ದ್ ಸೋಕು ಉರ್ದೊಡು ಅವೆತ ಮಡಲ್ ಪೂರಾ ಪೋಯಿ ಬುಕ್ಕೊ ಸೂಡಿ ಪತ್ತ್‌ದ್ ಬಿಗಿತ್ತ್ ಕಡೆಕ್ಕ್ ಕಟ್ಟೊಡು.

## ಊಲ್ಲೆಕೊಲು
ನೀರ್ ಕುಕ್ಕುದ ಚಟ್ನಿ

**ಕುಕ್ಕುದ ಚಟ್ನಿ** ಉಂದು ನೀರ್‌ಡ್ ಪಾಡ್ದ್ ದೀನ ಕಾಯಿ ಕುಕ್ಕುನ್ ಬಳಕೆ ಮಲ್ತ್ ದ್  ಮಲ್ಪುನ ಒಂಜಿ ಬಗೆತ್ತ ಚಟ್ನಿ. ತುಳುನಾಡ್ ಡ್ ಕುಕ್ಕು ಆಪಿನ ಪೊರ್ತುಡ್ ಅವೆನ್ ನೀರ್‌ದ್ ಪಾಡ್ದ್ ಮರಿಯಾಲೊಗುಂದು ದಾಸ್ತಾನ್ ಮಲ್ತ್ ದೀವೊಂದಿತ್ತೆರ್ ಅವೆನ್ ಮರಿಯಲೊಡು ಬೋಡಾನಗ ದೆತ್ತ್‌ದ್ ಚಟ್ನಿ ಮಲ್ಪುವೆರ್

## ನೀರ್ ಕುಕ್ಕು
ಅರೆಗಾಲೊಡು ಕುಕ್ಕು ಜಾಸ್ತಿ ತಿಕ್ಕುನ ಸಮಯೋಡು ಕಾಯಿ ಕುಕ್ಕುನು ಕೊದಿಯೊಂದಿತ್ತಿನ ಉಪ್ಪು ನೀರ್‌ಡ್ ಪಾಡ್ದ್ ಜಾಸ್ತಿ ಬೆಯಿಪುನೆಗ್ ದುಂಬು ದೆಪ್ಪೊಡು ದೆತ್ತ್‌ದ್ ಎಡ್ಡೆ ಚವುಲಿ ಆಯೆರೆ ದೀವೊಡು ಅಂಚನೆ ಉಪ್ಪು ನೀರ್‌ಲ ಎಡ್ಡೆ ಚವುಲಿ ಆಯಿ ಬುಕ್ಕೊ ಭರಣಿಡ್ ಆ ಕುಕ್ಕುನು ದಿಂಜಾದ್ ಅಯಿತ ಮಿತ್ತ್ ಈ ಚವುಲಿ ಆಯಿನ ಉಪ್ಪು ನೀರ್‌ನ್ ಕೂಟುದ್ ಬಾಯಿ ಗಟ್ಟಿ ಮುಚ್ಚಿದ್ ಕುಂಟು ಕಟ್ಟ್‌ದ್ ದೀವೊಡು.ಮರಿಯಲೊಡು (ಆಟಿಡ್) ಉಪಯೋಗ ಮಲ್ಪೊಲಿ.

## ಬೋಡಾಯಿನ ಸಾಮಾನುಲು
* ನೀರ್ ಕುಕ್ಕು - ೧.
* ಸಂಬರ, ಜೀರ್ದರಿ -.
* ಕೆಂಪುಮುಂಚಿ - ೪/೫. ಇಜ್ಜಾಂಡ
* ತಾರಾಯಿದ ಪೂ -
* ಬೊಲ್ಲುಲ್ಲಿ - ೪ ಅರಿ.
* ರುಚಿಗ್ ಬೋಡಾಯ್ನಾತ್ ಉಪ್ಪು.
* ಮಂಜಲ್.

## ಮಲ್ಪುನ ವಿದಾನೊ
ಸುರುಕು ಒಂಜಿ ಬಾಣಲೆಟ್ ಮುಂಚಿ ಬುಕ್ಕೊ ಸಾಮಾನ್ ನ್ ಪೊತುದು ಅವೆನ್ ನೀರ್ ಪಾಡಂದೆ ಕಡೆವೊಡು. ಸನ್ನ ಪೊಡಿ ಆತಿನ ಸಾಮಾನ್ ಗ್ ತಾರಾಯಿದ ಪೂ, ರುಚಿಗ್ ಬೋಡಾಯ್ನಾತ್ ಉಪ್ಪು, ಮಂಜಲ್ ಪಾರ್ದ್ ಕಡೆವೊಡ ಬುಕ್ಕೊ ಒಂಜಿ ಪಾತ್ರೊಗು ಪಾಡ್ದ್ ಅಯಿಕ್ ನೀರ್ ಕುಕ್ಕುನ್ ಮೂರ್ದು ಪಾಡ್ದ್ ಎಡ್ಡೆ ಪುರುಂಚೊಡು

## ಬೇತೆ ಬಾಸೆಡ್ ಕುಕ್ಕುದ ಚಟ್ನಿ
* ಇಂಗ್ಲಿಷ್ - ಮ್ಯಾಂಗೋ ಚಟ್ನಿ.
* ಕನ್ನಡ - ಮಾವಿನಕಾಯಿ ಚಟ್ನಿ.
* ಹಿಂದಿ - ಕಚ್ಚೆ ಆಮ್ ಕೀ ಚಟ್ನಿ.

## ಉಲ್ಲೇಕೊಲು


ವರ್ಗೊ:ತೆನಸ್
ಉಂಗಿಲಾಟ

**ಉಂಗಿಲಾಟ**:ಈ ಗೊಬ್ಬು ಸಾಮಾನ್ಯವಾದ್ ತುಳುನಾಡ್‍ಡ್ ತುವರೆ ತಿಕ್ಕುಂಡು. ಎಲ್ಯ ಜೋಕುಲು ತಾರೆದ ಮಡಲ್ ದ ಒಲಿನ್ ಗಲಸ್ ದ್, ಇಜ್ಜಾಂಡ ಬಾರೆದ ಇರೆನ್ ಗಲಸ್‍ದ್ ಉಂಗಿಲ ಮಲ್ಪುನೈರ್ದಾವರ ಈ ಗೊಬ್ಬುಗು ಉಂಗಿಲಾಟ ಪಂಡ್‍ದ್ ಪುದರ್ ಬೈದ್ಂಡ್.
## ಗೊಬ್ಬರೆ ಬೋಡಾಯಿನ ವಸ್ತುಲು
* ತಾರೆದ ಒಲಿ
* ಕಾಕಜಿ
* ಬಾರೆದ ಇರೆ
## ಗೊಬ್ಬು ಗೊಬ್ಬುನೆ ಎಂಚ ?
ಜೋಕುಲು ತಾರೆದ ಒಲಿ, ಬಾರೆದ ಇರೆ, ಕಾಕಜಿ, ಗಿಡತ್ತ ತಪ್ಪು ಇಂಚ ಬೇತೆ ಬೇತೆ ವಸ್ತುಲೆನ್ ಗಲಸ್‍ದ್ ಗೊಬ್ಬೊನ್ವೆರ್. ಏರ್ಲ ಇಜ್ಜಾಂಡ ತಾನಾದೆ ಉಂಗಿಲ ಮಲ್ತ್‌ದ್ ಅವೆಟ್ಟೇ ಗೊಬ್ಬೊನ್ವೆರ್. ಸುಮಾರ್ ಜನ ಜೋಕುಲು ಒಟ್ಟಿಗೆ ಇತ್ತ್ಂಡ ಉಂಗಿಲ ಮಲ್ತ್‍ದ್ ಮಾರುನ ಪಾತ್ರೊಡು ಗೊಬ್ಬುನು ಬೊಬ್ಬುವೆರ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಉಂಗುರಾಟ (ಕನ್ನಡಡ್)

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಎರುತ್ತಾಟ

**ಎರುತ್ತಾಟ**:ಈ ಗೊಬ್ಬುಡು ಜೋಕುಲು ಎರುತ್ತ ಪಾತ್ರೊನು ಅನುಕರಣೆ ಮಲ್ಪುನೈರ್ದಾವರ ಎರುತ್ತಾಟ ಪಂಡ್‍ದ್ ಈ ಗೊಬ್ಬುಗು ಪುದರ್ ಉಂಡು. ಈ ಗೊಬ್ಬುನು ಮೂಜಿ ಇಜ್ಜಾಂಡ ಮೂಜೈರ್ದ್ ಜಾಸ್ತಿ ಜೋಕುಲು ಒಟ್ಟಿಗೆ ಗೊಬ್ಬೊಲಿ

## ಗೊಬ್ಬರೆ ಬೋಡಾಯಿನ ವಸ್ತುಲು
* ಬೆತ್ತ
* ಉದ್ದ ಕೋಲು

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಮೂಜಿರ್ದ್ ಜಾಸ್ತಿ ಜೋಕುಲು ಇತ್ತ್ಂಡ ರಡ್ಡ್ ಜೋಕುಲು ಒಂಜಿ ಜೋಡಿ ಎರುತ್ತ ಪಾತ್ರೊ ಬುಕ್ಕ ಒರಿ ಕಂಡ ದಪ್ಪುನಾಯೆನ ಪಾತ್ರೊಡು ಇಪ್ಪುವೆರ್. ಇಂಚ ಎರುತ್ತ ಪಾತ್ರೊಡ್ ಇಪ್ಪುನಕುಲು ರಡ್ಡ್ ಕೈನ್ಲಾ ನೆಲಕ್ಕ್ ಊರ್ದ್ ಎರುತ್ತ ಲೆಕ ಅನುಕರಣೆ ಮಲ್ಪುವೆರ್. ಅಂಚನೆ ನನೊರಿ ಎರುಕ್ಕ್ ಬೆತ್ತೊಡ್ ಎದುರು ಪೋರೆ ಪನೊಂದ್ ಕಂಡ ದಪ್ಪುನಾಯೆನ ಪಾತ್ರೊನ್ ಅನುಕರಣೆ ಮಲ್ಪುವೆ. ಕಂಡೊನು ದಪ್ಪುನ ಲೆಕೊನೆ ಎರುತ್ತ ಪಾತ್ರೊಡು ಇತ್ತಿನಕುಲೆನ ಅಂಗಿನ್ ಒಯ್ತ್ ದ್ ಪತೊಂದು ನೇಗಿಲ್ ಲೆಕ ಉದ್ದ ಕೋಲುನು ದೀದ್ ಕಂಡ ದಪ್ಪುನ ಅನುಕರಣೆನ್ ಮಲ್ತೊಂದು ಈ ಗೊಬ್ಬುನು ಗೊಬ್ಬುವೆರ್. 

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಎತ್ತಿನಾಟ (ಕನ್ನಡಡ್)

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಕ್ಯಾಬೇಜ್ ಬಜೆ

** ಕ್ಯಾಬೇಜ್ ಬಜೆ**  ಉಂದು  ಕ್ಯಾಬೇಜ್ನ್ ಗಲಸ್ ದ್ ಮಲ್ಪಿನ ಒಂಜಿ ಬಗೆತ್ತ ತಿಂಡಿ. ಕ್ಯಾಬೇಜ್ ಬುಕ್ಕ ನೀರುಳ್ಳಿ ನ್ ಕಡ್ಲೆಹಿಟ್ಟ್ ಡ್ ಕಲತ್ತ್ ದ್ ಎಣ್ಣೆಡ್ ಕೈತ್ ದ್ ಕ್ಯಾಬೇಜ್ ಬಜೆ ಮಲ್ಪುವೆರ್. ತಿನರೆ ರುಚಿಯಾದಿಪ್ಪುಂಡು. ಅವತ್ತಂದೇ ಎಣ್ಣೆಡ್ ಕೈತಿನ ತಿಂಡಿ ಬೆಚ್ಚ ಬೆಚ್ಚ ಚಾ-ಕಾಪಿ ದೊಟ್ಟುಗು ತಿನರೆ ಬಾರೀ ರುಚಿ. ತುಳುನಾಡ್ ಡ್ ನೀರುಳ್ಳಿ ಬಜೆತೊಟ್ಟುಗು ಉಂದುಲಾ ಮಾಂತ ಹೊಟೇಲ್ ಡ್ ತಿನರೆ ತಿಕ್ಕುಂಡು.
## ಇತಿಹಾಸೊ
### ಮೊಘಲೆರೆನ ಕಾಲೊಡ್ ಬಜ್ಜಿ
ಮೊಘಲೆರೆನ ಕಾಲೊಡ್, ರಾಜ್ಯೊದ ಅಡಿಗೆಬಟ್ರ್ ನಕುಲು ಕೆತ್ತಿದ ಬಜ್ಜಿ, ಬೇತೆ ಬೇತೆ ತರ್ಕಾರಿದ ಬಜ್ಜಿ ಇಂಚ ಬೇತೆ ಬೇತೆ ಬಜ್ಜಿಲೆನ್ ಮಲ್ತೊಂದಿತ್ತೆರ್ ಪನ್ಪಿನ ಪಾತೆರ ಉಂಡು. ಅವೆನ್ ದುಂಬು 'ಪಕ್ಕಾವತ್' ಪಂಡ್‍ದ್ ಲೆತ್ತೊಂದಿತ್ತೆರ್, ಅವೆರ್ದ್ ಬುಕ್ಕೊ ಎಣ್ಣೆಡ್ ಕೈತಿನ 'ಪಕೋರಾ' ಪಂಡ್‍ದ್ ಪುದರ್ ದೀಯೆರ್. ಪಕ್ಕಾವತ್ ಪದೊಟ್ಟ್ ‘ಪಕ್ವಾ’ ಪಂಡರೆ ಬೆಯ್ಪಾದಿನ, ಬುಕ್ಕ ‘ವಾತ್’ ಪಂಡ ಎಲ್ಯ ಎಲ್ಯ ತುಂಡುಲು ಪಂದ್ ಅರ್ತ.

## ಮಲ್ಪರೆ ಬೋಡಾಯ್ನ ಸಾಮಾನುಲು
* ಕ್ಯಾಬೇಜ್ - ಒಂಜಿ.
* ನೀರುಳ್ಳಿ - ಒಂಜಿ ಕಂಡೆ.
* ಕಡ್ಲೆಹಿಟ್ಟ್ - ೨ ಕಪ್.
* ಕಾಯ್ಮುಂಚಿ - ನಾಲೈನ್ ಸನ್ನ ಮೂರ್ದಿನ.
* ಜೀರ್ದರಿ - ಕಾಲ್ ಚಮ್ಚ.
* ಓಮ - ಅರ್ದ ಚಮ್ಚ.
* ಅಟಿಲ್‍ಗ್ ಗಲಸುನ ಎಣ್ಣೆ (ನೀತುಳ್ಳಿ ಬಜೆ ಕಯ್ಪರೆ ಬೊಡಾಯ್ನಾತ್).

## ಮಲ್ಪುನ ವಿದಾನೊ
ಸುರುಕಾದ್ ಕ್ಯಾಬೇಜ್ ಬುಕ್ಕ ನೀರುಳ್ಳಿನ್ ಉದ್ದಗ್ ಸಪೂರ ಮಲ್ತ್‍ದ್ ಮೂರೊಡು, ಎಲ್ಯ ಆಕಾರೊಡು ಮಸ್ತ್ ಮಲ್ಲ ಮೂರಂದೆ ಹದ ತೆಳು ಮೂರ್ದ್, ಒಂಜಿ ಬಾಜನೊಡು ಕಡ್ಲೆ ಹಿಟ್ಟ್ ನ್ ಸಾರ್ದ್(ಗಂಟ್ ಬರ್ರೆ ಬಲ್ಲಿ ಪಂದ್ ಸಾರುನ) ಅವೆಕ್ಕ್ ಮೂರ್ದಿನ ಮುಂಚಿ, ಓಮ, ಜೀರ್ದರಿ ಅರ್ದ ಚಮ್ಚ, ರುಚಿಗ್ ಬೋಡಾಯ್ನಾತ್ ಉಪ್ಪು ಪಾರ್ದ್ ಮಾತೆನ್ಲಾ ಒಟ್ಟಿಗೆ ಪುರ್ಚೊಡು. ಚೂರು ನೀರ್ ತಲ್ಪೊಡು(ಹಿಟ್ಟ್ ಅಂಟರೆ). ಇಂಚ ಮಲ್ತ್‍ದ್ ಚೂರ್ ಚೂರೆ ಉಂಡೆ ಲೆಕ ದೆತ್‍ದ್ ಎಣ್ಣೆ ಬೆಚ್ಚ ಆವರೆ ದೀದ್ ಎಣ್ಣೆ ಕಾಯಿ ಬುಕ್ಕೊ ಅವೆಟ್ಟ್ ಬುಡೊಡ್. ಮಣ್ಣ್ ಬನ್ನ ಬನ್ನೆಟ್ಟ ಕಯ್ತ್‍ದ್ ದೆಪ್ಪೊಡು.

## ಬೇತೆ ಬಾಸೆಲೆಡ್ ಬಟಾಟೆದ ಪೋಡಿ
* ಹಿಂದಿ - ಕ್ಯಾಬೇಜ್ ಪಕೋರ

## ಉಲ್ಲೇಕೊಲು

ವರ್ಗೊ:ತೆನಸ್
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಏಲಂ ಗೊಬ್ಬು

**ಏಲಂ ಗೊಬ್ಬು**: ಈ ಗೊಬ್ಬುಡು ಎಲಮ ಮಲ್ಪುನೈನ್ ಅನುಕರಣೆ ಮಲ್ಪುನೈರ್ದಾವರ ಉಂದೆಕ್ಕ್ ಏಲಂ ಗೊಬ್ಬು ಪಂಡ್‍ದ್ ಪುದರ್ ಬೈದ್ಂಡ್. ಈ ಗೊಬ್ಬುಡು ಏತ್ ಜನ ಬೋಡಂಡಲಾ ಪಾಲ್ ಪಡೆವೊಲಿ. ಎಚ್ಚಾದ್ ಐನ್ ರ್ದ್ ಪತ್ತ್ ಜನ ಜೋಕುಲು ಒಟ್ಟಾದ್ ಗೊಬ್ಬುವೆರ್.

## ಗೊಬ್ಬರೆ ಬೋಡಾಯಿನ ವಸ್ತುಲು
* ಕಡ್ಡಿ
* ಕಾಕಜಿ
* ನನಲಾತ್ ಪರಿಸರಡ್ ತಿಕ್ಕುನ ವಸ್ತುಲು
## ಗೊಬ್ಬು ಗೊಬ್ಬುನೆ ಎಂಚ ?
ಏಲಂ ಪನ್ಪಿನ ಪುದರ್ ಡೇ ಈ ಗೊಬ್ಬುದ ಅರ್ತ ಉಂಡು. ಕೆಲವು ವಸ್ತುಲೆನ್ ಪತೊಂದು ಆ ವಸ್ತುಗ್ ಈತ್ ಕಾಸ್ ಪಂಡ್‍ದ್ ಜೋರಾದ್ ಪಂಡ್‍ದ್ ಏಲಂ ಮಲ್ಪುನೆನ್ ಈ ಗೊಬ್ಬ್ಉಡು ಅನುಕರಣೆ ಮಲ್ಪುವೆರ್. ಏಲಂ ಮಲ್ಪುನಗ ಮೂಜಿ ಸರ್ತಿವಸ್ತುದ ರೇಟ್ ನ್ ಲೆತ್‍ದ್ ಪನ್ಪೆರ್. ಏರ್ ಜಾಸ್ತಿ ಕಾಸ್ ಗ್ ಒತ್ತೊನ್ವೆರಾ ಅಕುಲೆಗ್ ಆ ವಸ್ತುನ್ ಕೊರ್ಪೆರ್. ಇಂಚ ಈ ಗೊಬ್ಬುನು ಗೊಬ್ಬುವೆರ್
.ಕೆಲವು ಸರ್ತಿ ಬ್ಯಾಂಕ್ ರ್ದ್ ಸಾಲೊಗಾದ್ ಇಲ್ಲ್ ಜಪ್ತಿ ಮಲ್ತ್ ದ್ ಇಲ್ಲದ್ ವಸ್ತುಲೆನ್ ಏಲಂ ಮಲ್ಪುಲೆಕ ಅನುಕರನೆ ಮಲ್ತೊಂದು ಅಂಚಲಾ ಗೊಬ್ಬುವೆರ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಆಕ್ಷನ್ ಗೇಮ್ (ಇಂಗ್ಲಿಸ್ ಡ್)

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಕಂಡನಿ ಬೊಡೆದಿ ಗೊಬ್ಬು

**ಕಂಡನಿ ಬೊಡೆದಿ ಗೊಬ್ಬು**: ದಾಂಪತ್ಯೊದ ಅನುಕರಣೆನ್ ಮಲ್ಪುನೈರ್ದಾವರ ಈ ಗೊಬ್ಬುನು ಕಂಡನಿ ಬೊಡೆದಿ ಗೊಬ್ಬು ಪಂಡ್‍ದ್ ಲೆಪ್ಪುವೆರ್. ಈ ಗೊಬ್ಬುನು ರಡ್ಡ್ ಜನ ಗೊಬ್ಬೊಲಿ ಜಾಸ್ತಿ ಜನಲಾ ಗೊಬ್ಬೊಲಿ. ಗೊಬ್ಬುಲು ಸಾಮಾಜೀಕರಣೊದ ಒಂಜಿ ಮಾದ್ಯಮವಾದ ಕಾರ್ಯ ನಿರ್ವಹಿಸಾವುಂಡು ಪನ್ಪನೈಕ್ ಈ ಗೊಬ್ಬು ಒಂಜಿ ಉದಾರ್ಮೆ.

## ಗೊಬ್ಬುಡಿಪ್ಪುನ ಪಾತ್ರೊಲು
* ಕಂಡನಿ
* ಬೊಡೆದಿ
* ಬಾಲೆ

## ಗೊಬ್ಬರೆ ಬೋಡಾಯಿನ ವಸ್ತುಲು
* ಕುಂಟು
* ಬಾಜೊನ
* ತಪ್ಪು
* ಇಂಚ ನನಲಾತ್ ಪರಿಸರಡ್ ತಿಕ್ಕುನ ವಸ್ತುಲು

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಆಣ್ ಜೋಕುಲು ಕಂಡನ್ಯನ ಪಾತ್ರೊಡ್ ಅಂಚನೆ ಪೊಣ್ಣು ಜೋಕುಲು ಬೊಡೆದಿನ ಪಾತ್ರೊನು ಅನುಕರಣೆ ಮಲ್ಪೊಡು. ಈ ಗೊಬ್ಬುನು ಗೊಬ್ಬುನಗ ಬೊಡೆದಿ ಕಂಡನ್ಯಗ್ ಅಟಿಲ್ ಮಲ್ತ್‍ದ್ ಬಲಸುನ, ಬಾಲೆನ್ ಮಾನಾವುನ, ಕಂಡನಿ ಬೊಡೆದಿಗ್ ನೆರ್ಪುನ ಇಂಚ ಮಾತ ಚಟುವಟಿಕೆಲೆನ್ ಮಲ್ತೊಂದ್ ಅಕುಲೆನ ಅನುಕರಣೆ ಮಲ್ತೊಂದು ಈ ಗೊಬ್ಬುನು ಗೊಬ್ಬುವೆರ್.
.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಗಂಡ ಹೆಂಡತಿ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಗುಜ್ಜೆಕಜಿಪು

**[[ಗುಜ್ಜೆ]]** ಪಂಡ ಪೆಲಕಾಯಿದ ಮರಟ್ಟ್ ಆಪಿನ ಲತ್ತ್ ಕಾಯಿಗ್ ಗುಜ್ಜೆ ಪನ್ಪೆರ್‌ಪೆಲಕಾಯಿ.ಪರ್ಂದ್ ಪೆಲಕಾಯಿ ತಿನಿಯೆರೆ ಭಾರಿ ರುಚಿ ಅಂಚನೆ ಅವೆಟ್ ಅರೋಗ್ಯೊ ಬೋಡಾಪಿನ ಎಡ್ಡೆ ಸತ್ವಲ ಉಂಡು. ಪೆಲತ್ತ ಮರಟ್ಟ್ ಅಪಿನಾ ಕಾಯಿನ್ ಕಲ್ಲಿ, ಕಲ್ಲಿಗೆ, ಗುಜ್ಜೆ, ಪೆಲಕಾಯಿ ಪಂದ್ ಲೆಪ್ಪುವೆರ್. ಕಲ್ಲಿಗೆಡ್ದ್ ಚೂರು ಮಲ್ಲ ಆಯಿನ ಕಾಯಿನ್ ಗುಜ್ಜೆ ಪನ್ಪೆರ್'ಅವೆತ್ ಕಜಿಪುಗು ಗುಜ್ಜೆದ ಕಜಿಪು ಪನ್ಪೆರ್.ಅವೆಕ್ ಕಡ್ಲೆ ಬಿರದ್ ಮಲ್ತ್ಂಡ ಅಜಾದಿನ ಗುಜ್ಜೆ ಕಡ್ಲೆ ಕಜಿಪು  ಆಪುಂಡು'
## ಗುಜ್ಜೆ ಕಜಿಪು(ಗಸಿ)
ಪೆಲಕಾಯಿದ ಗುಜ್ಜೆನ್ ನಾನಾ ರಿತಿಡ್ ಕಜಿಪು ಮಲೆರೆ ಆಪುಂಡು.ಗುಜ್ಜೆ ಕಜಿಪು ಮಲ್ಪುನೆ ಎಂಚ ಪಂಡ ಪೆಲಕಾಯಿದ ಗುಜ್ಜೆನ್ ಚೋಲಿ ದೆತ್ತ್‌ದ್ ಮೂರ್ದ್ ಚೂರು ನೀರ್ ಸೇರ್ಸಾದ್ ಬೊದೆಲೆರೆ ಪಾಡಿನ ಕಪ್ಪು ಕಡ್ಲೆನ ಸೇರ್ಸಾದ್ ಉಪ್ಪು ಪಾಡ್ದ್ ಚೂರು ನೀರ್ ಪಾಡ್ದ್  ಪೊರ್ಲು ಬೈಪಾವೊಡು ಅವೆಡ್ದ್ ಬುಕ್ಕೊ ಜೀರಿಗೆ, ಬೆಳ್ಳುಳ್ಳಿ, ಮೆಂತೆ,ಕೊತ್ತಂಬರಿ ಬೇಸೊಪ್ಪು,ಕುಮ್ಟೆ ಮುಣ್ಚಿ, ಉಂದೆನ್ ಮಾತ ಬಣಲೆಡ್ ಚೂರು ಎಣ್ಣೆ ಪಾಡ್ದ್  ಪೊವೊಪೊಡು ಅವೆನ್ ಮಾತ ಚೂರು ಪುಳಿ ಸೇರಾದ್ ಸಣ್ಣ ಪೊಡಿ ಮಲ್ಪೊಡು ಬುಕ್ಕೊ ಪಿರೆಯಿನ ತಾರಾಯಿ ಪಾಡ್ದ್ ಎಡ್ಡೆ ಸಣ್ಣ ಕಡೆದ್ ಅವೆನ್ ಬೆಯಿಪಾಯಿನ ಕಡ್ಡೆ ಗುಜ್ಜೆಗ್ ಪಾಡ್ದ್ ದಿಕ್ಕೆಲ್ ದೀದ್ ಎಡ್ಡೆ ಕೊದಿಯದ್ ಗಸಿ ಮಲ್ಪೊಡು
## ಗುಜ್ಜೆ ಆಜಾದಿನ ಮಲ್ಪುನ ವಿಧಾನೊ
ಪೆಲಕಾಯಿದ ಗುಜ್ಜೆನ್ ಚೋಲಿ ದೆತ್ತ್‌ದ್ ಮೂರ್ದ್ ಚೂರು ನೀರ್ ಸೇರ್ಸಾದ್ ಬೆಯಿಪಾವವೊಡು.ಬೆಯಿತಿ ಚೂರು ಪೊರ್ತು ಚವುಲಿ ಆಯೆರೆ ಬುಡೊಡು ಬುಕ್ಕೊ ಅವೆನ್ ಚೂರು ಕಡೆಪಿನ ಕಲ್ಲ್‌ಡ್ ಪಾಡ್ದ್ ಗುದ್ದುದ್ ಪೊಡಿ ಮಲ್ಪೊಡು. ಬುಕ್ಕೊ ದಿಕ್ಕೆಲ್‌ಡ್ ಒಂಜಿ ಬಣಲೆ ದೀದ್ ಚೂರು ಎಣ್ಣೆ ಪಾಡ್ದ್ ಒಗ್ಗರಣೆಗ್ ದಾಸೆಮಿ ಪಾಡೊಡು ದಾಸೆಮಿ ಪಟ ಪಟ ಪುಡನಗ ಒಂಜಿ ರಡ್ಡ್ ಕುಮ್ಟೆ ಮುಣ್ಚಿ ಕಿನ್ಕ್‌ದ್ ಪಾಡೊಡು ಪಿರ ಪೊಡಿ ಮಲ್ತ್ ದೀನ ಗುಜ್ಜೆನ್ ಪಾಡ್ದ್ ಚೂರು ನೀರ್ ಪಾಡ್ದ್  ಕಡೆಯಿನ ಅರೆಪುನು ಪಂಡ ಜೀರಿಗೆ, ಬೆಳ್ಳುಳ್ಳಿ, ಮೆಂತೆ,ಕೊತ್ತಂಬರಿ ಬೇಸೊಪ್ಪು,ಕುಮ್ಟೆ ಮುಣ್ಚಿ, ಉಂದೆನ್ ಮಾತ ಬಣಲೆಡ್ ಚೂರು ಎಣ್ಣೆ ಪಾಡ್ದ್  ಪೊವೊಪೊಡು ಅವೆನ್ ಮಾತ ಚೂರು ಪುಳಿ ಸೇರಾದ್ ಸಣ್ಣ ಪೊಡಿ ಮಲ್ಪೊಡು ಬುಕ್ಕೊ ಪಿರೆಯಿನ ತಾರಾಯಿ ಪಾಡ್ದ್ ಚೂರು ತಿರ್ಗಾದ್  ಅರೆಪು ಮಲ್ಪೊಡು.ಉಂದೆನ್  ಬಿರದ್ ನೀರ್ದ ಪಸೆ ಆಜಿನೆ ಮುಟ್ಟ ಕೈಲ್‌ಡ್ ತಿರ್ಗಾವೊಂದು ಉಪ್ಪೊಡು.ಎಡ್ಡೆ ಕುದಿದ್ ಆಜಿದಾನಗ ಜಾದ್ ದೀವೊಡು
## ಗುಜ್ಜೆ ಕಡ್ಲೆ ಅಜಾದಿನ
ಪೆಲಕಾಯಿದ ಗುಜ್ಜೆನ್ ಚೋಲಿ ದೆತ್ತ್‌ದ್ ಸಣ್ಣ ಕೊಚ್ಚಿದ್ ಬೊದೆಲೆರೆ ಪಾಡಿನ ಕಪ್ಪು ಕಡ್ಲೆನ ಸೇರ್ಸಾದ್  ಉಪ್ಪು ಪಾಡ್ದ್ ಚೂರು ನೀರ್ ಪಾಡ್ದ್  ಪೊರ್ಲು ಬೈಪಾವೊಡು ಅವೆಡ್ದ್ ಬುಕ್ಕೊ ಜೀರಿಗೆ, ಬೆಳ್ಳುಳ್ಳಿ, ಮೆಂತೆ,ಕೊತ್ತಂಬರಿ ಬೇಸೊಪ್ಪು,ಕುಮ್ಟೆ ಮುಣ್ಚಿ, ಉಂದೆನ್ ಮಾತ ಬಣಲೆಡ್ ಚೂರು ಎಣ್ಣೆ ಪಾಡ್ದ್  ಪೊವೊಪೊಡು ಅವೆನ್ ಮಾತ ಚೂರು ಪುಳಿ ಸೇರಾದ್ ಸಣ್ಣ ಪೊಡಿ ಮಲ್ಪೊಡು ಬುಕ್ಕೊ ಪಿರೆಯಿನ ತಾರಾಯಿ ಪಾಡ್ದ್ ಚೂರು ತಿರ್ಗಾದ್ ಪೊಡಿ ಮಲ್ತ್‌ದ್ ಅವೆನ್ ಬೆಯಿಪಾಯಿನ ಕಡ್ಡೆ ಗುಜ್ಜೆಗ್ ಪಾಡ್ದ್ ದಿಕ್ಕೆಲ್ ದೀದ್ ಎಡ್ಡೆ ಮಗ್ತ್‌ದ್ ಬೆಯಿಪಾದ್ ಬೇಸೊಪ್ಪುದ ಒಗ್ಗರಣೆ ಕೊರ್ಂಡ್ ಗುಜ್ಜೆ ಕಡ್ಲೆ ಅಜಾದಿನ ತಯಾರ್
ಹಲಸಿನ ಮರ ತಿಂಡಿ

## ಉಲ್ಲೆಕೊಲು
ಇಲ್ಲಾಟ

**ಇಲ್ಲಾಟ** ಪಂಡ್ಂಡ ತುಳುನಾಡ್‍ಡ್ ಜೋಕುಲು ಗೊಬ್ಬುನ ಒಂಜಿ ರೀತಿದ ಗೊಬ್ಬು. ಇಲ್ಲದ ಅನುಕರಣೆ ಇಪ್ಪುನೈರ್ದಾವರ ಉಂದೆನ್ ಇಲ್ಲಾಟ ಪಂಡ್‍ದ್ ಲೆಪ್ಪುವೆರ್. ಈ ಗೊಬ್ಬುನು ಈನಾಜಿ ಜೋಕುಲು ಸೇರ್ದ್ ಗೊಬ್ಬುವೆರ್.

## ಗೊಬ್ಬರೆ ಬೋಡಾಯಿನ ಪಾತ್ರೊಲು
* ಅಪ್ಪೆ
* ಅಮ್ಮೆ
* ಮೆಗ್ಗೆ/ಮೆಗ್ದಿ
* ಪಲಾಯೆ/ಪಲ್ದಿ 
* ನನಲಾತ್

## ಗೊಬ್ಬರೆ ಗಲಸುನ ವಸ್ತುಲು
* ಕೋಲು
* ಇರೆ
* ಬಲ್ಲ್
* ಕುಂಟು
* ಇಂಚ ಕೈಕ್ ತಿಕ್ಕಿನ ವಸ್ತುಲು

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಮನೆಯಾಟ (ಕನ್ನಡ)

## ಗೊಬ್ಬು ಗೊಬ್ಬುನೆ ಎಂಚ?
ಈ ಗೊಬ್ಬುನು ಗೊಬ್ಬರೆ ನಾಲ್ ಆಯ್ನ್ ಜೋಕುಲು ಸೇರ್ದ್ ಒರಿ ಇಲ್ಲದ ಯಜಮಾನೆನ ಪಾತ್ರೊಡ್ ಇತ್ತ್ಂಡ ನನೊರ್ತಿ ಇಲ್ಲದ ಯಜಮಾನ್ದಿನ ಪಾತ್ರೊಡ್, ಬುಕ್ಕೊ ಒರಿದಿನಕುಲು ಮೆಗ್ಗೆ ಪಲಾಯೆ ಇಜ್ಜಾಂಡ ಮೆಗ್ದಿ ಪಲಿನ ಪಾತ್ರೊಡ್ ಗೊಬ್ಬುವೆರ್. ತನ್ನ ಇಲ್ಲಡ್ ಪೊಪ್ಪ ಅಮ್ಮ ಮೆಗ್ಗೆ ಪಲಾಯೆ ಎಂಚ ಇಪ್ಪುವೆರಾ ಅಂಚನೆ ಲಡಾಯಿ ಮೋಕೆ, ವ್ಯವಹಾರೊದ ಚರ್ಚೆ, ಪಾತೆರ ಕತೆ ಮಾಂತಲಾ ತನ್ನ ಇಲ್ಲಡ್ ಎಂಚ ನಡಪುಂಡಾ ಅಂಚನೆ ಜೋಕುಲು ಅನುಕರಣೆ ಮಲ್ತೊಂದು ಗೊಬ್ಬುವೆರ್. ದಯ್‌ತ ಇರೆನ್ ಕಾಸ್‌ದ ರೋಪೊಡು, ಅತ್ತ್ಂಡ ಅಟಿಲ್ ಮಲ್ಪುನ ತೆನಸ್‌‍ದ ರೂಪೊಡು ಇಂಚ ಬೇತೆ ಬೇತೆ ರೀತಿಡ್ ಸುತ್ತ ತಿಕ್ಕಿನ ವಸ್ತುಲೆನ್ ಗಲಸ್‌ದ್ ಈ ಗೊಬ್ಬುನು ಗೊಬ್ಬುವೆರ್.

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ದೇವೆರ್ನ ಗೊಬ್ಬು

**ದೇವೆರ್ನ ಗೊಬ್ಬು** ಜೋಕುಲು ದೇವಸ್ತಾನೊಡು ತೂಯ್ನ ದೇವೆರೆನ ಪೂಜೆ, ಜಾತ್ರೆ, ಅಲಂಕಾರ ಉಂದೆನ್ ಮಾಂತ ತೂದು ಅವೆನ್ ಅನುಕರಣೆ ಮಲ್ಪುವೆರ್. ಅಂಚನೆ ದೇವೆರೆಗ್ ಸಂಬಂದ ಪಟ್ಟಿನ ಅನುಕರಣೆನ್ ಮಲ್ಪುನೆರ್ದಾವರ ಈ ಗೊಬ್ಬುಗು ದೇವೆರ್ನ ಗೊಬ್ಬು ಪಂದ್ ಪುದರ್ ಬತ್ತ್ಂಡ್.

## ಗೊಬ್ಬರೆ ಬೋಡಾಯಿನ ವಸ್ತುಲು
* ಪೂ
* ಇರೆ
* ಬಾಜನ
* ಕಡ್ಡಿ
* ಸುತ್ತ ಪರಿಸರೊರ್ದ್ ತಿಕ್ಕಿನ ವಸ್ತುಲು

## ಗೊಬ್ಬು ಗೊಬ್ಬುನೆ ಎಂಚ ?
ಜೋಕುಲು ತನ್ನ ಊರ್ದ ದೇವಸ್ತಾನೊಡು ಅತ್ತ್ಂಡ ತಾನ್ ಪೋತಿನ ದೇವಸ್ತಾನೊಡ್ ದೇವೆರೆನ ಪೂಜೆ, ಜಾತ್ರೆ, ಅಲಂಕಾರ ಉಂದೆನ್ ಮಾಂತ ಎಂಚ ತುವರೆ ತಿಕ್ಕುಂಡ ಅಂಚನೆ ತಾನ್ಲಾ ಒಂಜಿ ಮೂರ್ತಿ ದೀದ್ ಪೂ ಇಜ್ಜಾಂಡ ದೈತ್ತ ತಪ್ಪು ಮಾಂತ ಕನತ್‍ದ್ ಅವೆಕ್ಕ್ ಅಲಂಕಾರ ಮಲ್ಪುನ, ಪೂಜೆ ಮಲ್ಪುನ ಆವಡ್ ದೇವೆರೆನ್ ಪತೊಂದು ಮೆರವಣಿಗೆ ಬರ್ಪಿನ ಆವಡ್, ಮಂತ್ರ ಪನ್ಪಿನ ಆವಡ್, ಕೈ ಮುಗ್ಯುನ, ಆರತಿ ಮಲ್ಪುನ, ಊದುಬತ್ತಿ ಪೊತ್ತಾವುನ ಇಂಚ ಮಾಂತ ಅನುಕರಣೆಲೆನ್ ಮಲ್ತೊಂದು ಜೋಕುಲು ಈ ಗೊಬ್ಬುನು ಗೊಬ್ಬುವೆರ್.
.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ದೇವರಾಟ(ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಓಬುಡಿ ಗೊಬ್ಬು

**ಓಬುಡಿ ಗೊಬ್ಬು**:ಕಂಬುಲದ ಕಲೊಟ್ಟು ಎರುನ್ ಗಿಡ್ಪುನಗ ಎರುಕ್ಕುಲೆಗ್ ಉತ್ತೇಜನ ಕೊರ್ರೆ ಓಬುಡಿ ಪಂಡ್‍ದ್ ಪನ್ಪೆರ್. ಈ ಸಬ್ದೊದ ಅನುಕರಣೆ ಮಲ್ತೊಂದು ಗೊಬ್ಬುನೈರ್ದಾವರ ಈ ಗೊಬ್ಬುನು ಓಬುಡಿ ಗೊಬ್ಬುಂದು ಪನ್ಪೆರ್. ಈ ಗೊಬ್ಬುಡು ಮೂಜಿ ಜನ ಅತ್ತ್ಂಡ ಜಾಸ್ತಿ ಜನಲಾ ಗೊಬ್ಬೊಲಿ.

## ಗೊಬ್ಬರೆ ಬೋಡಾಯಿನ ವಸ್ತುಲು
* ಕಂಬುಲಡ್ ಗಲಸುನಂಚಿನ ಬೆತ್ತ
## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಮೂಜಿರ್ದ್ ಜಾಸ್ತಿ ಜೋಕುಲು ಇತ್ತ್ಂಡ ರಡ್ಡ್ ಜೋಕುಲು ಒಂಜಿ ಜೋಡಿ ಎರುತ್ತ ಪಾತ್ರೊ ಬುಕ್ಕ ಒರಿ ಎರು ಗಿಡ್ಪುನಾಯೆನ ಪಾತ್ರೊಡು ಇಪ್ಪುವೆರ್. ಇಂಚ ಎರುತ್ತ ಪಾತ್ರೊಡ್ ಇಪ್ಪುನಕುಲು ರಡ್ಡ್ ಕೈನ್ಲಾ ನೆಲಕ್ಕ್ ಊರ್ದ್ ಎರುತ್ತ ಲೆಕ ಅನುಕರಣೆ ಮಲ್ಪುವೆರ್. ಅಂಚನೆ ನನೊರಿ ಎರುಕ್ಕ್ ಬೆತ್ತೊಡ್ ಎದುರು ಗಿಡ್ಪುಲೆಕ ಪನೊಂದ್ ಕಂಬುಲದ ಕಲೊಟ್ಟು ಬಲ್ಪುಲೆಕ ಅನುಕರಣೆ ಮಲ್ಪುವೆ. ಕಂಬುಲದ ಕಲಟ್ಟ್ ಬಲಿಪುಲೆಕೊನೆ ಎರುತ್ತ ಪಾತ್ರೊಡು ಇತ್ತಿನಕುಲೆನ ಅಂಗಿನ್ ಒಯ್ತ್ ದ್ ಪತೊಂದು ಎರು ಬಲಿಪುಲೆಕ ಎರುತ್ತ ಪಾತ್ರೊಡ್ ಇತ್ತಿನಕುಲು ಎರು ಗಿಡ್ಪುನಾಯೆನ ಪಾತ್ರೊಡ್ ಇತ್ತಿನಾಯೆ ಓಬುಡಿ ಪನೊಂದು, ಒಂಜೆರ್ದ್ ಜಾಸ್ತಿ ಜೋಡಿ ಎರುಕುಲೆನ ಅನುಕರಣೆ ಮಲ್ಪಿನಕುಲು ಇತ್ತ್ಂಡ ಏರ್ ದುಂಬು ಪೋದು ಗೆಂದುವೆರ್ ಪನ್ಪಿನಂಚ ಈ ಗೊಬ್ಬುನು ಗೊಬ್ಬುವೆರ್. 
.
## ಗೊಬ್ಬು ಗೊಬ್ಬರೆ ಕಾರಣ
ಕಂಬುಲ ಪಂಡ ಗೋಣೆರೆನ್ ಕೆಸರ್ ಕಂಡೊಡ್ ಗಿಡಪುನಾ, ಉಂದೊಂಜಿ ಪಂತ್ಹೊತಾ ಗೊಬ್ಬು ಅಂಚನೆ ತುಳುನಾಡ್ ದ ಗೊಬ್ಬು ಆಯ್ನೈರ್ದಾವರ ದುಂಬು ಮಾಂತ ಜೋಕುಲು ಉಂದೆತ್ತ ಅನುಕರಣೆ ಮಲ್ತೊಂದು ಈ ಗೊಬ್ಬುನು ಗೊಬ್ಬೊಂದಿತ್ತೆರ್.

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಎಟ್ಟಿ ಪೊಡಿ ಚಟ್ನಿ

**ಎಟ್ಟಿ ಪೊಡಿ ಚಟ್ನಿ**: ನುಂಗೆಲ್ ಎಟ್ಟಿ ಚಟ್ನಿ ಸಾಮಾನ್ಯವಾದ್ ತುಳುವೆರೆ ಇಲ್ಲಡ್ ಆಟಿದ ತಿಂಗೊಲುಡು ಮಲ್ಪಿನ ಚಟ್ನಿ. ಪಿರಾಕ್‍ಡ್ ಆಟಿ ತಿಂಗೊಲು ಬಂಗದ ತಿಂಗೊಲಾದಿತ್ತ್ಂಡ, ಆ ಪೊರ್ತುಡು ಸುಲಬವಾದ್ತಿ ವೊವ್ ತಿಕ್ಕುಂಡಾ ಅವೆನ್ ಕನತ್‍ದ್ ಕಜಿಪು ಮಲ್ತೊಂದಿತ್ತೆರ್. ತುಳುವೆರ್ ಗಂಜಿ ಒಣಸ್ ಮಲ್ತೊಂದು ಬೈದಿನಕುಲು. ದಾಲ ಇಜ್ಜಿಂಡ ಗಂಜಿಗ್ ಚಟ್ನಿ ಗುದ್ದುದು ಒಣಸ್ ಮಲ್ತೊಂದಿತ್ತೆರ್. ಪಿರಾಕ್‍ರ್ದಲಾ ನುಂಗೆಲ್ ಎಟ್ಟಿದ ಚಟ್ನಿ ಗಂಜಿ ಒಣಸ್‍ಗ್ ಮಲ್ತೊಂದಿತ್ತಿನ ಒಂಜಿ ಬಗೆತ್ತ ಚಟ್ನಿ.

## ಚಟ್ನಿ ಮಲ್ಪರೆ ಬೋಡಾಯಿನ ಸಾಮಾನುಲು
* ನುಂಗೆಲ್ ಎಟ್ಟಿ
* ತಾರಾಯಿ
* ಪುಳಿ
* ಕೆಂಪು ಮುಂಚಿ
* ಸಂಬರ (ಕೊತ್ತಂಬರಿ)
* ರುಚಿಗ್ ಬೋಡಾಯ್ನಾತ್ ಉಪ್ಪು
* ನೀರುಳ್ಳಿ ( ಬೋಡಂಡ ಮಾತ್ರ)

## ಮಲ್ಪುನ ವಿದಾನೊ
ನುಂಗೆಲ್ ಎಟ್ಟಿನ್ ನ್ ಬನಲೆಡ್ ಎಣ್ಣೆ ಪಾಡಂದೆ ಪೊತ್ಪೊಡು. ಪೊತ್ತಿನ ಎಟ್ಟಿನ್ ಸಾರೊಡ್(ಕಜವ್ ದೆಪ್ಪರೆ) ಅವೆನ್ ಬೋಡಂಡ ನೀರ್ ಡ್ ಒರ ಲುಂಬೊಲಿ ಇಜ್ಜಾಂಡ ಅಂಚನೆ ಪಾಡೊಲಿ. ಅವೆರ್ದ್ ಬುಕ್ಕೊ ಕಾರೊಗ್ ಬೋಡಾಯ್ನಾತ್ ಮುಂಚಿ, ಕೊತ್ತಂಬರಿ, ಒಮಜಿ ನೀರುಳ್ಳಿ (ಬೋಡಂಡ ಮಾತ್ರ) ನ್ ಪೊತ್ತುದು ಅವೆನ್ ತಾರಾಯಿ ದೊಟ್ಟುಗು ಕಡೆವೊಡು( ನೀರ್ ಮೈಪರೆ ಬಲ್ಲಿ). ಕಡೆನಗ ಅವೆಕ್ಕ್ ಪುಳಿ ಪಾಡೊಡು (ರುಚಿಗ್ ಬೋಡಾಯ್ನಾತ್). ಜಾಸ್ತಿ ಸನ್ನ ಕಡೆವರೆ ಬಲ್ಲಿ. ಬುಕ್ಕೊ ರುಚಿಗ್ ಬೋಡಾಯ್ನಾತ್ ಉಪ್ಪು ಪಾಡೊಡು. ಪೊತುದಿನ ಎಟ್ಟಿ ಬುಕ್ಕ ಅರೆಪ್ಪುನು ಬೆರಸ್‍ದ ಗಂಜಿದೊಟ್ಟುಗು ತಿನೊಲಿ.

## ಪಿರಾಕ್‍ಡ್ ಚಟ್ನಿ ಮಲ್ತೊಂದಿತ್ತಿನ ಪೊರ್ಲು

ಪಿರಾಕ್‍ಡ್ ವೊವ್ವೇ ರೀತಿದ ಚಟ್ನಿ ಮಲ್ತೊಂದಿತ್ತಿಂಡ ಅವೆನ್ ಕಡೆಪಿನ ಕಲ್ಲ್ ಡೇ ಕಡೆವೊಂದಿತ್ತೆರ್. ಅವದ ಮಸ್ತ್ ರುಚಿ ಆವೊಂದಿತ್ತಿಂಡ್. ಚಟ್ನಿ ಮಲ್ತಿನಾನಿ ತೆಲಿ ಗಂಜಿ ಮಲ್ತ್‍ದ್ ಒಣಸ್ ಮಲ್ತೊಂದಿತ್ತೆರ್.

## ಉಲ್ಲೇಕೊಲು

ವರ್ಗೊ:ತುಳುವೆರೆ ಆಟಿ ತಿಂಗೊಲು
ಅಂಗಡಿ ಗೊಬ್ಬು

**ಅಂಗಡಿ ಗೊಬ್ಬು**:ಈ ಗೊಬ್ಬುಡು ಜೋಕುಲು ಅಂಗಡಿಡ್ ಮಲ್ಪುನ ಬ್ಯಾರೊದ ಅನುಕರಣೆನ್ ಮಲ್ಪುನಯರ್ದಾವರ ಈ ಗೊಬ್ಬುಗ್ ಅಂಗಡಿ ಗೊಬ್ಬುಂದು ಪುದರ್ ಬತ್ತ್ಂಡ್. 

## ಗೊಬ್ಬರೆ ಬೋಡಾಯಿನ ವಸ್ತುಲು
* ಕಾಕಜಿ
* ಇರೆ
* ತಿಪ್ಪಿ
* ಮಣ್ಣ್
* ಪೊಯ್ಯೆ
* ಬಾರ್
* ಕಲ್ಲ್

## ಗೊಬ್ಬುಡಿಪ್ಪುನ ಪಾತ್ರೊಲು
* ರಡ್ಡ್ ಜೋಕುಲು ಅಂಗಡಿಡ್ ಸಾಮಾನ್ ಕೊರ್ಪಿನ ಪಾತ್ರೊ
* ಬಾಕಿದಕುಲು ಗ್ರಾಹಕೆರಾದ್ ಇಪ್ಪುನ ಪಾತ್ರೊ

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುನು ಗೊಬ್ಬುನಗ ರಡ್ಡ್ ಜೋಕುಲು ಅಂಗಡಿಡ್ ಸಾಮಾನ್ ಕೊರ್ಪುಲೆಕ ಅನುಕರಣೆ ಮಲ್ತ್ಂಡ ಬಾಕಿದಕುಲು ಅಂಗಡಿಗ್ ಗ್ರಾಹಕೆರಾದ್ ಸಾಮಾನ್ ದೆತೊನರೆ ಬರ್ಪು ಲೆಕ ಅನುಕರಣೆ ಮಲ್ಪುವೆರ್. ಮಣ್ಣ್, ಕಲ್ಲ್, ಪೊಯ್ಯೆ, ತಪ್ಪು, ಬಾರ್, ಕಾಕಜಿ ಇಂಚಿನ ವಸ್ತುಲೆನ್ ಗಲಸ್‍ದ್ ಅವೆನ್ ಅಂಗಡಿದ ಸಾಮಾನ್ ಲೆಕ್ ದೀದ್ ಮಾರುನ ಅನುಕರಣೆ ಮಲ್ಪುವೆರ್. ವ್ಯಾಪಾರೊಡಾಪಿನ ಲಡಾಯಿ, ಚರ್ಚೆ ಬುಕ್ಕ ಕುಸಿನ್ಲಾ ಅನುಕರಣೆ ಮಲ್ಪುವೆರ್. ಕಾಸ್ ದ ರೂಪೊಡು ಕಲ್ಲ್, ಕಾಗಜಿನ್ ಗಲಸುವೆರ್. ಕೆಲವ್ ಸರ್ತಿ ಚಿಲ್ಲರೆ ಕಾಸ್‍ನ್ಲಾ ಗೊಬ್ಬರೆ ಗಲಸುವೆರ್.
.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಅಂಗಡಿಯಾಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಅರಿದೆರ್ಪುನ ಗೊಬ್ಬು

**ಅರಿದೆರ್ಪುನ ಗೊಬ್ಬು**:ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ಈ ಗೊಬ್ಬುಡು ಅರಿತ್ತ ಮುಡಿ ದೆರ್ಪುನ ಚಟುವಟಿಕೆ ಇಪ್ಪುನೈರ್ದಾವರ ಈ ಗೊಬ್ಬುಗು ಅರಿದೆರ್ಪುನ ಗೊಬ್ಬು ಪಂಡ್‍ದ್ ಪುದರ್ ಬತ್ತ್ಂಡ್. ಈ ಗೊಬ್ಬುನು ಸಾಮಾನ್ಯವಾದ್ ಆಣ್ ಜೋಕುಲು ಶಕ್ತಿ ಪ್ರದರ್ಸನ ಮಲ್ಪರೆ ಗೊಬ್ಬುವೆರ್.

## ಗೊಬ್ಬುಡಿಪ್ಪುನ ಪಾತ್ರೊಲು
* ಅರಿತ್ತ ಮುಡಿ ದೆರ್ಪುನಾಯೆ

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಅರಿತ್ತ ಮುಡಿ

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುನು ಮಸ್ತ್ ಯಲ್ಯ ಜೋಕುಲು ಗೊಬ್ಬುಜೆರ್ ದಾಯೆ ಪಂಡ ಉಂದೊಜ್ಜಿ ಸಕ್ತಿ ಪ್ರದರ್ಸೊನೊದ ಗೊಬ್ಬು. ಅಂಚ ಇತ್ತಿನೈರ್ದಾವರ ಕೊಯ್ಲ್ ದ ಕಂಡೊಡ್ ಅರಿತ್ತ ಮುಡಿನ್ ಕಟ್ ದಿಪ್ಪುನ ಪೊರ್ತುಡು ಆಣ್ ಜೋಕುಲು ಏರ್ ಜಾಸ್ತಿ ದುನ್ನೊದ ಅರಿತ್ತ ಮುಡಿನ್ ದೆರ್ಪುವೆರ್ ಪನ್ಪಿನ ಚರ್ಚೆ ನಡತ್ ದ್ ಸಕ್ತಿ ಪ್ರದರ್ಸನ ಮಲ್ಪರೆ ಸುರು ಮಲ್ಪುವೆರ್. ಒರಿ ಇಂಜಿ ಅರಿತ್ತ ಮುಡಿ ದೆರ್ತ್ಂಡ ನನೊರಿ ಒಂಜಿ ಅರಿತ್ತ ಮುಡಿತ್ತ ಮಿತ್ತ್ ನನೊಂಜಿ ಅರಿತ್ತ ಮುಡಿ ದೀದ್ ದೆರ್ತ್ ದ್ ಸಕ್ತಿ ಪ್ರದರ್ಸನೊನ್ ಮಲ್ಪುವೆರ್. ಇಂಚ ಏರ್ ಜಾಸ್ತಿ ದುನ್ನನ್ ದೆರ್ಪುವೆರಾ ಅಕುಲು ಗೆಂದಿಲೆಕೊ.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಅಕ್ಕಿ ಎತ್ತುವ ಆಟ(ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಗಾಲ ಪಾಡುನ ಗೊಬ್ಬು

**ಗಾಲ ಪಾಡುನ ಗೊಬ್ಬು**: ತುಳುನಾಡ್ ಡ್ ಮೀನ್ ಪತ್ತುನವು ಒಂಜಿ ಪ್ರಸಿದ್ದವಾಯಿನ ವೃತ್ತಿ. ಮೀನ್ ಪತ್ತುನೈಟ್ ಗಾಲ ಪಾರ್ದ್ ಮೀನ್ ಪತ್ತುನವು ಒಂಜಿ ಸುಲಬವಾಯಿನ ವಿದಾನ. ಉಂದು ಒಂಜಿ ವೃತ್ತಿ ಪನ್ಪುನೈರ್ದ್ಲಾ ಒಂಜಿ ಹವ್ಯಾಸ ಪಂದ್ಲಾ ಪನೊಲಿ. ಉಂದೆನ್ ಅನುಕರಣೆ ಮಲ್ತೊಂದು ಗೊಬ್ಬುನೈಕ್ಕ್ ಗಾಲ ಪಾಡುನ ಗೊಬ್ಬುಂದು ಪನ್ಪೆರ್. ಮಲ್ಲಕ್ಲ್ ಮೀನ್ ಪತ್ತರೆ ಸಲುವಾದ್ ಗಾಲ ಪಾಡುನೈನ್ ತೂದು ಜೋಕುಲುಲಾ ಅನುಕರಣೆ ಮಲ್ಪುನೈರ್ದಾವರ ಉಮದುಲಾ ಒಂಜಿ ಗೊಬ್ಬಾದ್ ಪುಟ್ಟುಂಡು.

## ಗೊಬ್ಬುಡಿಪ್ಪುನ ಪಾತ್ರೊಲು
* ಗಾಲ ಪಾಡುನಾಯೆ
## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಕಲ್ಲ್
* ಉದ್ದದ ನೂಲು/ಸರಿಗೆ/ಬಲ್ಲ್
* ಉದ್ದದ ಕೋಲು
## ಗೊಬ್ಬು ಗೊಬ್ಬುನೆ ಎಂಚ ?
ಜೋಕುಲು ಗಾಲ ಪಾಡುನೈನ್ ತೂದು ಅವೆನೆ ಅನುಕರಣೆ ಮಲ್ತೊಂದು ಉದ್ದ ಕೋಲುಗು ಸಪೂರದ ಬಲ್ಲ್ ಇಜ್ಜ್ಆಂಡ ಸರ್ಗೆ/ನೂಲು ಕಟ್‍ದ್ ಅವೆತ್ತ ಕೊಡಿಕ್ ಕಲ್ಲ್ ನ್ ಕಟ್ ದ್ ಅವೆನ್ ನೀರ್ ಗ್ ಪಾರ್ದ್ ಮಿತ್ತ್ ಮೀನ್ ದೆರ್ಪುಲೆಕ ಅನುಕರಣೆ ಮಲ್ತೊಂದು ಅನುಕರಣೆ ಮಲ್ಪುವೆರ್. ಈ ಗೊಬ್ಬುಗು ಗಾಲ ಪಾಡುನ ಪಂದ್ ಪನ್ಪೆರ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಗಾಳ ಹಾಕುವ ಆಟ(ಕನ್ನಡಡ್)

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಅಂಬಿಕಾ (ನಟಿ)

**ಅಂಬಿಕಾ** (ಪುಟ್ಟು: ನವಂಬರ್ ೬ ೧೯೬೩) ಒರ್ತಿ ಭಾರತದ ಚಿತ್ರನಟಿ. ಮೇರ್ ಸುಮಾರ್ ದಕ್ಷಿಣ ಭಾರತೊದ ಚಲನಚಿತ್ರೊಲೆಡ್ ನಟನೆ ಮಲ್ದೆರ್. ಮೇರ್ ೧೯೭೯ ನೇ ಇಸವಿಡ್ ಮಲಯಾಳಮ್ ಚಲನಚಿತ್ರವಾಯಿನ *ಮಾಮಂಗಮ್* ಚಿತ್ರೊದ ಮೂಲಕ ಚಿತ್ರರಂಗೊಗ್ ಪಾದಾರ್ಪಣೆ ಮಲ್ತೆರ್. ಕೆಲವೇ ವರ್ಸೊಡ್ ಮೇರ್, ಮಲಯಾಳಮ್ ಅತ್ತಂದೆ ತಮಿಳು ಬುಕ್ಕ ಕನ್ನಡ ಸಿನಿಮೊಡ್ಲಾ ಅಬಿನಯ ಮಲ್ಪರೆ ಸುರು ಮಲ್ತೆರ್. ಕನ್ನಡಡ್ ಮೇರ್ ಡಾ.ರಾಜ್ ಕುಮಾರ್ ನೊಟ್ಟುಗು ನಟನೆ ಮಲ್ದಿನ ಸಿನಿಮೊ - "ಚಲಿಸುವ ಮೋಡಗಳು" ಮಸ್ತ್ ಪುಗಾರ್ಮೆನ್ ಪಡೆದಿತ್ತ್ಂಡ್. ಅಂಬರೀಶ್ ಅಂಬಿಕಾ ಕನ್ನಡ ಚಿತ್ರ ರಂಗೊದ  ಒಂಜಿ ಯಶಸ್ವಿ ಜೋಡಿಲು, ಮೊಕುಲೆನ ನಟನೆದ *"ಚಳಿ ಚಳಿ"* ಪದ್ಯ ಚಿತ್ರರಂಗೊಡ್ ಮಸ್ತ್ ಜನಮೆಚ್ಚುಗೆನ್ ಪಡೆದಿತ್ತ್ಂಡ್. 
## ವೈಯಕ್ತಿಕ ಜೀವನೊ
ಅಂಬಿಕಾ ೧೯೬೨ ನೇ ಇಸವಿಡ್ ತಿರುವನಂತಪುರಮ್ ಜಿಲ್ಲೆಡುಪ್ಪುನ ಕಲ್ಲಾರ ಗ್ರಾಮೊಡ್ ಕುಂಜನ್ ನಾಯರ್ ಬುಕ್ಕ ಸರಸಮ್ಮ ದಂಪತಿಲೆಗ್ ಪುಟ್ಟಿಯೆರ್. ಅರೆನ ಅಪ್ಪೆ ಕಲ್ಲಾರ ಸರಸಮ್ಮ ೨೦೧೪ ನೇ ಇಸವಿಡ್ ಮಹಿಳಾ ಕಾಂಗ್ರೆಸ್ ದ  ನಾಯಕಿಯಾದಿತ್ತೆರ್.  ಅರೆಗ್ ರಡ್ಡ್ ಮೆಗ್ದಿನಕುಲು, ರಾಧಾ ಬುಕ್ಕ ಮಲ್ಲಿಕಾ, ಬುಕ್ಕ ರಡ್ಡ್ ಮೆಗ್ಗೆನಕುಲು ಅರ್ಜುನ್ ಬುಕ್ಕ ಸುರೇಶ್ ಒಪ್ಪಪುಟ್ಟಿನಕುಲು. ಅಂಬಿಕಾ ೧೯೮೮ ನೇ ಇಸವಿಡ್ ಎನ್‌ಆರ್‌ಐ ಪ್ರೇಮ್‌ಕುಮಾರ್ ಮೆನನ್‌ ಮೆರೆನ್ ಮದಿಮೆ ಆಯೆರ್. ಅರೆಗ್ ರಡ್ಡ್ ಆಣ್ ಜೋಕುಲು ಉಲ್ಲೆರ್. ಮೇರ್ ೧೯೯೭ ನೇ ಇಸವಿಡ್ ವಿಚ್ಛೇದನ ಆಯಿ ಬುಕ್ಕ ೨೦೦೦ ನೇ ಇಸವಿಡ್ ನಟ ರವಿಕಾಂತ್ ಮೆರೆನ್ ಮದಿಮೆ ಆಯೆರ್. 
## ಅಂಬಿಕಾ ಅಬಿನಯೊದ ಕನ್ನಡ ಸಿನಿಮೊಲು

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2025
ಗೊಂಬೆ ದೇರೂನಿ

ಆಟಿ ತಿಂಗೊಳ್ ಪನ್ನಗ ತುಳುವೆರೆನ ಆಚರಣೆಡ್ ಕಪ್ಪು ತಿಂಗೊಳ್. ಈ ತಿಂಗೊಳ್ ಡ್ ಒವ್ವೇ ಎಡ್ಡೆ ಕಾರ್ಯೊಲು ನಡಪೆರೆ ಇಜ್ಜಿ. ಆಟಿಡ್ ಊರೊರ್ಮೆ ಕೀರಿ ಕೂಟ ಬರ್ಸ. ದುಂಬುದ ಕಾಲೊಡು ಕಾಲರಾ, ನೀರುಕೋಟ್ಲೆ, **ದೇವೆರ್ ಬಂಗರ್ ಪಾಡುನಿ**  ಪನ್ಪಿಂಚಿ ಸೀಕುಲಲೆಡ್ದ್ ಆಟಿ ತಿಂಗೊಳುಡು ಜನಕುಲು ಕಂಗಾಲ್ ಆವೊಂದಿತ್ತೆರ್. ಆ ಕಾಲೊಡು ಇಂಚಿತ್ತಿ ಸೀಕುಲು ಬರಂದಿಲೆಕ್ಕೊ ತಡೆಗಟ್ಟುನ ವ್ಯವಸ್ಥೆ ಇಜ್ಜಾಂಡ್.
ಇಂಚಿತ್ತಿ ನಾನಾ ನಮೂನೆದ ಸೋಂಕುಲು ಬತ್ತ್ಂಡ 'ಅಪ್ಪೆ ಮಾರಿಯಮ್ಮಗ್ ಕೋಪ ಬೈದ್ಂಡ್. ಕೋಪೊನು ಶಾಂತ ಮಲ್ಪೊಡು' ಪಂಡ್ದ್ ಊರುದಕುಲು ಲಕ್ದ್ ಕಾರ್ಯ ಪ್ರವೃತ್ತರಾವೊಂದು ಕೆಲವೊಜಿ ವಿಧಾನೊಡು ಆಚರನೇ ಮಲ್ತೊಂದಿತ್ತೆರ್. ಅಯಿಟ್ ಒಂಜಿ ವಿಧಾನೊನೆ ಗೊಂಬೆ ದೇರೂನಿ.

## ಗೊಂಬೆ ದೇರೂನ ಕ್ರಮೊ
ಗೊಂಬೆ ದೇರೂನ ಕ್ರಮ ಮಲ್ಪರೆ ಬೋಡಾದ್ ಮರತ ಆಚಾರಿಲೆಡ ಮಾರಿ ದೇವಿ ರೂಪದ ಗೊಂಬೆಲೆನ್ ಮರೊಡ್ದೇ ಕೆತ್ತಾವೊಂದಿತ್ತೆರ್. ರಾತ್ರೆ ಆಯಿ ಬುಕ್ಕೊ ಮಾರಿಗುಡಿಟ್ಟ್ ದೈವದ ಪಾತ್ರಿಗ್ ಆವೇಶ ಬರ್ಪಾದ್ ಊರುದ ಗಡಿ ಪ್ಪದೇಶ ಮುಟ್ಟ ಮೆರವಣಿಗೆಡ್ ಬರ್ಪೆರ್. ಅವುಲು ನೆತ್ತೆರ್ ದ ಬಲಿ ಕೊರ್ದ್, ಮರತ ಗೊಂಬೆಲೆನ್ ಊರುದ ಗಡಿ ಕಡಪಾದ್ ಬುಡ್ದ್ ಬರೊಂದಿತ್ತರ್. ಇಂಚ ಮಲ್ತ್ಂಡ ಆ ಊರುಗು ಬತ್ತಿದಿತ್ತಿನ ಕುತ್ತು ಪರಿಹಾರ ಆಂಡ್ ಪಂಡ್ದ್ ನಂಬೊದಿತ್ತೆರ್.
## ಊರುರ್ದ್ ಕಡಲ್‌ಗ್
ಈ ಸಂಗತಿ ಮನದಾನಿ ಬರಿತ ಊರುಗು ಗೊತ್ತಾವೊಂದಿತ್ಂಡ್. ಬರಿತ ಊರುದಕುಲು ಅ ದಿನೊ ಅಕ್ಲೆನ ಊರುಡು ಉಂದೇ ಕ್ರಮೊಟು ಮಾರಿ ಗಿಡೆತ್ತ್ ದ್ ಗೊಂಬೆಲೆನ್ ಕುಡೊಂಜಿ ಊರುದ ಗಡಿಕ್  ಸಾಗವೊಂದಿತ್ತರ್. ಇಂಚೆನೆ ಗೊಂಬೆಲೆನ್ ಊರುರ್ದ್ ಊರುಗು ಸಾಗಾದ್ ಕಡಲ್ ಗ್ ಸೇರಾವೊಂದಿತ್ತೆರ್.

## ತುಳುನಾಡ್ ಡ್ ಆಚರಣೆ
ತುಳುನಾಡ್ ದ ಮಾರಿಗುಡಿಕುಲೆಡ್ ಇತ್ಲೆಲಾ ಮಾರಿಪೂಜೆ ಗೌಜಿಡ್ ನಡಪುಂಡು. ಕುಡ್ಲದ ಬೋಳಾರ, ಉರ್ವ, ಸುರತ್ಕಲ್, ಉಡುಪಿ, ಕಾಪು, ಕಾರ್ಕಳೊಡು ಉಪ್ಪುನ ಮಾರಿಯಮ್ಮನ ದೇವಸ್ಥಾನೊಲೆಡ್ ಆಟಿ ಬುಕ್ಕೊ ಸುಗ್ಗಿ ತಿಂಗೊಳುಡು ನಡಪುನ ಮಾರಿಪೂಜೆಗ್ ಸುತ್ಮುತ್ತಲ್ದ ಪತ್ತೂರ್ದ ಜನಕುಲು ಕೋರಿ, ಕುರಿ ಪರಕೆ ಕನತ್ತ್ ದ್ ಬಲಿಕೊರ್ಪೆರ್.

## ಉಲ್ಲೇಕೊಲು

ವರ್ಗೊ:ತುಳುವೆರೆ ಆಟಿ ತಿಂಗೊಲು
ವರ್ಗೊ:ತುಳುವೆರೆ ಆಚರಣೆ
ಟುವೆಲ್ ಗೊಬ್ಬು

** ಟುವೆಲ್ ಗೊಬ್ಬು**: ಈ ಗೊಬ್ಬುಡು ಜೋಕುಲು ಟುವೆಲ್ ಅತ್ತ್ಂಡ ಟೊಪ್ಪಿ, ಕಾಕಜಿ, ಕುಂಟುನು ಗಲಸ್‍ದ್ ಗೊಬ್ಬುವೆರ್. ಅಂಚಾದ್ ಈ ಗೊಬ್ಬುಗು ಟುವೆಲ್ ಗೊಬ್ಬುಂದು ಪುದರ್ ಬತ್ತ್ಂಡ್. ಎಚ್ಚಾದ್ ಕುಂಟುನು ಇಜ್ಜಾಂಡ ಟೊಪ್ಪಿನ್ ಗಲಸುನೈರ್ದಾವರ ಈ ಗೊಬ್ಬುಗು ಟುವೆಲ್ ಗೊಬ್ಬು ಅತ್ತ್ಂಡ ಟೊಪ್ಪಿ ಗೊಬ್ಬುಂದುಲಾ ಪುದರ್ ಉಂಡು.

## ಗೊಬ್ಬು ಗೊಬ್ಬರೆ ಏತ್ ಜನ ಬೋಡು?
* ಏತ್ ಜನಲಾ ಗೊಬ್ಬೊಲಿ

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಟುವೆಲ್/ ಕಾಕಜಿ/ ಟೊಪ್ಪಿ/ ಕುಂಟು/ ತಪ್ಪು

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಜೋಕುಲು ವೃತ್ತಾಕಾರೊಡು ಕುಲ್ಲೊಡು. ಕುಲ್ಲಿ ಬುಕ್ಕೊ ಅವೆಟ್ಟ್ ಒರಿ ತಪ್ಪು/ಕುಂಟು/ಕಾಕಜಿ ಇಜ್ಜಾಂಡ ಟೊಪ್ಪಿನ್ ಗಲಸೊಲಿ. ಟೊಪ್ಪಿ ಇತ್ತ್ಂಡ ಟೊಪ್ಪಿನ ಗಲಸ್‍ದ್ ಒರಿ ಕುಲ್ದಿನ ನಕುಲೆನ್ ಬೆರಿತ್ತ ಪಿರೋಡ್ ಟೊಪ್ಪಿ ದೀಯೊಡ್. ಟೊಪ್ಪಿ ದೀನಗ ಏರ್ಲ ತುವರೆ ಇಜ್ಜಿ. ಟೊಪ್ಪಿ ದೀದ್ ಆಯೆ ಪಿರ ಪೋದು ಆಯೆನ ಜಾಗೆಡ್ ಕುಲ್ಲುವೆ. ಏರ್ನ ಪಿರೋಡ್ ಟೊಪ್ಪಿ ಇಪ್ಪುಂಡಾ ಆಯೆ ಆ ಟೊಪ್ಪಿನ್ ಏರ್ ದೀಯೆರ್ ಪಂದ್ ನಾಡ್ ಪತ್ತೊಡು. ಒಂಜಿ ವೇಳೆ ಟೊಪ್ಪಿ ದೀತಿನಾಯೆನ್ ನಾಡುನೈಟ್ ಸೋತುಂಡ ಟೊಪ್ಪಿ ದೀತಿನಾಯೆ ಆಯೆನ ಬೆರಿಕ್ಕ್ ಬತ್‍ದ್ ಗುದ್ದೊಡು. ಇಂಚ ಗೊಬ್ಬು ದುಂಬು ಪೋಪುಂಡು.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಟೊಪ್ಪಿ ಆಟ(ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಗುವೆಲ್ ತೋಡುನ ಗೊಬ್ಬು

**ಗುವೆಲ್ ತೋಡುನ ಗೊಬ್ಬು**:ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ಈ ಗೊಬ್ಬುಡು ಗುವೆಲ್ ತೋಡುನ ಅನುಕರಣೆ ಇಪ್ಪುನೈರ್ದಾವರ ಈ ಗೊಬ್ಬುಗು ಗುವೆಲ್ ತೋಡುನ ಗೊಬ್ಬು ಪಂಡ್‍ದ್ ಪುದರ್ ಬತ್ತ್ಂಡ್.

## ಗೊಬ್ಬುಡಿಪ್ಪುನ ಪಾತ್ರೊಲು
* ಗುವೆಲ್ ತೋಡುನ ಪಾತ್ರೊಲು
## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಕೋಲು
* ಕಡ್ಡಿ
## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಜೊಕುಲು ಸೇರ್ದ್ ಗುವೆಲ್ ತೋಡುನ ಅನುಕರನೆ ಮಲ್ಪುವೆರ್. ಮಲ್ಲಕುಲು ಗುವೆಲ್ ತೋಡುನ ಬೇಲೆ ಮಲ್ಪುನಗ ಎಂಚ ಬೇಲೆ ಮಲ್ಪುವೆರಾ ಅವೆನೇ ತೂದು ಜೋಕುಲುಲಾ ಅನುಕರಣೆ ಮಲ್ಪುವೆರ್. ಈ ಗೊಬ್ಬುನು ಜೋಕುಲು ಸುದೆ ಬರೀಟ್ ಗೊಬ್ಬುವೆರ್. ದಾಯೆ ಪಂಡ ಸುದೆ ಬರೀಟ್ ನೀರ್ ಇಪ್ಪುನೈರ್ದಾವರ ಅಕುಲೆನ ಅನುಕರಣೆಗ್ ಸುಲಬ ಆಪುಂಡು. ಜೋಕುಲು ಕುಲೋಂದು ಗುವೆಲ್ ದೆಪ್ಪುಲೆಕ ಮಲ್ತೊಂದು ಕೈಟ್ ಮಣ್ಣ್ ಮಿತ್ತ್ ಪಾಡುನ ಕ್ರಿಯೆ ಅಂಚನೆ ಸುದೆ ಬರೀಟ್ ಆಯ್ನೈರ್ದಾವರ ನೀರ್ ಮಣ್ಣ್ ದ ಅಡಿಟೆ ಇಪ್ಪುಂಡು. ಇಂಚ ಜೋಕುಲು ಅನುಕರಣೆ ಮಲ್ತೊಂದು ಗೊಬ್ಬುನ ಗೊಬ್ಬು ಉಂದು.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಬಾವಿಯನ್ನು ತೋಡುವ ಆಟ(ಕನ್ನಡಡ್)

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಕಣಿಲೆದ ಉಪ್ಪಡ್

## ಕಣಿಲೆದ ಉಪ್ಪಡ್ ದ ಬಗ್ಗೆ
ಕಣಿಲೆದ ಉಪ್ಪಡ್, ದುಂಬುದ ಕಾಲಡ್ ಮರಿಯಲಗ್ ಬಗೆ ಬಗೆತ ಉಪ್ಪಡ್ ಮಲ್ತ್ ದೀವೊಂದಿತ್ತೆರ್. 
ಐಟ್ ಕಣಿಲೆದ ಉಪ್ಪಡ್ಲಾ ಇಪ್ಪೆದ್ ನ್ಡ್. ಅಂಬಡೆ, ಕಣಿಲೆ, ಬುಕ್ಕೊ ಲಿಂಬೆಲಿಂಬೆಪುಳಿ ಕಣಿಲೆ ಇಂಚ ಪುರ ಉಪ್ಪಡ್ಉಪ್ಪಡ್ ಪಾಡೊಂದ್ ಇತ್ತೆರ್. ಕಣಿಲೆಕಣಿಲೆ ತಿಂಡ ಆರೋಗ್ಯಗ್ ಬಾರಿ ಎಡ್ಡೆ. ವರ್ಷ ಡ್ ಒರ ಆಂಡಲಾ ಕಣಿಲೆನ್ ತಿನೊಡು ಪನ್ಪೆರ್.ಅಂಬಡೆಅಂಬಡೆ ಈ ಉಪ್ಪಡ್ಗ್ ಉಪ್ಪುಡು ಮೊರೆಕಾದ್ ದೀನ ಕಣಿಲೆನ್ಲ ಪಾಡುವೆರ್.
## ಕಣಿಲೆದ ಉಪಯೋಗ
ಕಣಿಲೆ ಮಸ್ತ್ ಮೆದುವಾದ್ ಕೊಯಿಯೆರೆ ಸುಲಭ ಉಂಡು.ಉಂದೆನ್ ಉಪ್ಪಡ್ ಪಾಡೆರ್ ಬುಕ್ಕೊ ಕಜಿಪುಗ್ ಉಪಯೋಗ ಮನ್ಪುವೆರ್. ಉಂದೆಟ್ [ಕೆರೆಂಗ್[ಕೆರೆಂಗ್|ಮರಕೆರೆಂಗ್ಡ್]] ಉಪ್ಪುನಂಚಿನ ವಿಷಪೂರಿತವಾಯಿನ ಒಂಜಿ ಬಗೆತ ಗ್ಲೂಕೊಸೈಡ್(Glucoside) ಉಪ್ಪುನೆರ್ದಾತ್ರ ಉಪಯೋಗ ಮನ್ಪುನಗ ಮಸ್ತ್ ಜಾಗ್ರತೆ ಉಪ್ಪೊಡು. ಉಪಯೋಗ ಮನ್ಪುನೆಗ್ ದುಂಬು ಉಂದೆನ್ ಸಣ್ಣ ಕೊಚ್ಚಿದ್ ನೀರ್‌ಡ್ನೀರ್ ಬೊದಲೆರೆ ಪಾಡ್‍ದ್ ೩-೪ ದಿನ ಕರಿದ್ ನೀರ್‍ನ್ ಪೂರ ಚೆಲ್ಲ್‌ದ್, ಬೇತೆ ನೀರ್‍ಡ್ ಕೊದಿಪಾವೊಡು ಬುಕ್ಕೊ ಕನಿಲೆ ಕೊದಿದ್ ಬೆಯಿತಿ ಬುಕ್ಕೊ ಒರಿನ ನೀರ್‌ನ್ ಪೂರಾ ಚೆಲ್ಲ್‌ದ್ ಅಟಿಲ್‍ಗ್ ಗಳಸೊಲಿ.
## ಕಣಿಲೆದ ಉಪ್ಪಡ್ಗ್ ಬೋಡಾಪುನ ಸಾಮಾನ್

ಕಣಿಲೆ
ಅಂಬಡೆ
ಉಪ್ಪುಉಪ್ಪು
ನೀರ್
ಕೆಂಪು ಮುಂಚಿ
ದಾಸೆಮಿ
ಮೆತ್ತೆಮೆತ್ತೆ
ಇಂಗ್
ಮಂಜೊಲ್ಮಂಜೊಲ್
ಎಣ್ಣೆ 
## ಮಲ್ಪುನ   ವಿಧಾನ
ಒಂಜಿ ತಪಲೆಡ್ ನೀರ್ ಉಪ್ಪು ಪಾಡ್ದ್ ಎಡ್ಡೆ ಕೊದ್ಯೆರೆ ದೀವೊಡು. ಅವು ಅರ್ಧ ಆನಗ ಐನ್ ದೆತ್ತ್ ದೀದ್ ಅರಪೆರೆ ಬುಡೊಡು. ಆರತಿ ಬುಕ್ಕೊ ಐಕ್ ಅಂಬಡೆನ್ ಗುದ್ದು ದು ಪಾಡ್ದ್ ಅರ್ಧ ಗಂಟೆ ಅಂಚನೆ ದೀವೊಡು.
ಬುಕ್ಕೊ ಎಲ್ಯ ಬಣಲೆ ದೆತೊಂದು ಬೆಚ್ಚ ಮಲ್ತ್ದ್ ಐಕ್ ಎಣ್ಣೆ, ದಾಸೆಮಿ, ಮೆತ್ತೆ, ಇಂಗ್, ಪಾಡ್ದ್ ದಾಸೆಮಿ ಪುಡಾನಗ ಬೆಚ್ಚರ್ದ್ ದೆತ್ತ್ ಅರಪೆರೆ ದೀವೊಡು. ಆರತಿ ಬುಕ್ಕೊ ಐನ್ ಪೊಡಿ ಮಲ್ತ್ ದ್ ಐಕ್ ಮುಂಚಿದ ಪೊಡಿ, ಮಂಜೊಲ್ ದ ಪೊಡಿ, ಉಪ್ಪು, ಕಣಿಲೆದ ತುಂಡುಲೆನ್ ಪಾಡ್ದ್ ಮೊರೆಕಾದ್ ಐನ್ ಉಪ್ಪಿ ನೀರ್ಡ್ ಪಾಡ್ದ್ ದೀತಿನ ಅಂಬಡೆಗ್ ಸೇರ್ಸವೊಡು. ಬುಕ್ಕೊ ಅವೆನ್ ಮಾತಾ ಒಟ್ಟಿಗೆ ಮೊರೆಕಾವೊಡು. ಒಂಜಿ ಅರ್ಧ ಗಂಟೆ ದೀದ್ ಬುಕ್ಕೊ ತಿನೆರೆ ಲಾಯ್ಕ್ ಆಪುಂಡು.
## ಬಾಹ್ಯ ಸಂಪರ್ಕಗಳು
*A short series on several edible bamboo species in Taiwan (Chinese) 

## ಉಲ್ಲೇಖ

ವರ್ಗೊ:ತೆನಸ್
ಅಜ್ಜಿಯಾಟ (ಗೊಬ್ಬು)

**ಅಜ್ಜಿಯಾಟ**:ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ನೆಟ್ಟ್ ಒರಿ ಅಜ್ಜಿಯಾದ್ ಒರಿದಿನಕುಲು ಜೋಕುಲೆನ ಪಾತ್ರೊಡ್ ಗೊಬ್ಬುವೆರ್.

## ಗೊಬ್ಬುಡಿಪ್ಪುನ ಪಾತ್ರೊಲು
* ಅಜ್ಜಿ
* ಜೋಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಕೋಲು

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಒರಿ ಅಜ್ಜಿನ ಪಾತ್ರೊಡು ಇತ್ತೊಂದು ಬಾಕಿದಕುಲು ವೃತ್ತಾಕಾರೊಡು ಅಜ್ಜಿ ಕುಲ್ದಿನ ಸುತ್ತ ಕುಲ್ಲುದು ಅಜ್ಜಿ ಪ್ರತಿ ಒರಿಯನ ಬರಿಕ್ ಪೋದು *ಎಂಕ್ ಮುಂಚಿ ಕೊರು*, *ಎಂಕ್ ಸಕ್ಕರೆ ಕೊರು*, *ಎಂಕ್ ಅರಿ ಕೊರು* ಪನೊಂದ್ ಪ್ರತಿ ಆಟಗಾರೆರೆಡ ಕೇನೊಂದ್ ಪೋಪೆರ್. ಅವೆಕ್ಕ್ ಉತ್ತರವಾದ್ ಕುಲ್ದಿನಕುಲು ಎಂಕ್ಲೆಡ ಇಜ್ಜಿ ಪಂದ್ ಉತ್ತರ ಕೊರ್ಪೆರ್. ಅವೆರ್ದ್ ಬುಕ್ಕ ಅಜ್ಜಿ ಮದ್ಯೊಡು ಕುಲ್ಲುದು ದೋಸೆ ಮಯ್ಪುಲೆಕ ಅನುಕರಣೆ ಮಲ್ಪರೆ ಸುರು ಮಲ್ಪುವೆರ್. ಅಪಗ ಈ ರೀತಿದ ಪಾತೆರಕತೆ ಅಕುಲೆನ ನಡುಟು ಆಪುಂಡು.

### ಅಜ್ಜಿ ಜೋಕುಲೆ ನಡುಟು ಪಾತೆರಕತೆ
ಅಜ್ಜಿ: ಚೂಯಿsssss
ಗೊಬ್ಬುನಕುಲು: ದಾದೆ ಅಜ್ಜಿ?
ಅಜ್ಜಿ: ದೋಸೆ ಮಗ
ಗೊಬ್ಬುನಕುಲು: ಎಂಕೊಂಜಿ ಕೊರಿ ಅಜ್ಜಿ
ಅಜ್ಜಿ: ಎಕಡ್ ಎಂಕ್ ಅರಿ ಕೊರ್ತನಾ?
ಇಂಚ ಗೊಬ್ಬುನಕುಲು ಸುತ್ತ ಕುಲೋಂದು ಅಜ್ಜಿಡ ದೋಸೆ ಕೇನ್ವೆರ್. ಅಜ್ಜಿ ಕೊರ್ಪುಜಿಂದ್ ಪನ್ನಗ ಮಾಂತ ಗೊಬ್ಬುನಕುಲು ದೋಸೆ ಕೇನಿ ಬುಕ್ಕೊ ಒರಿ ಅಜ್ಜಿಡ ತೋಟೊಗು ಪೆತ್ತ ಬತ್ತ್ಂಡ್ ಪಂಡ್‍ದ್ ಪನ್ಪೆ. ಅಪಗ ಅಜ್ಜಿ ಲಕ್‍ದ್ ಪೆತ್ತ ದೇರರೆ ಪೋಪೆರ್. ಅಪಗ ಸುತ್ತ ಕುಲ್ದಿನಕುಲು ಮಾಂತ ಲಕ್‍ದ್ ದೋಸೆ ತಿಂದ್‍ದ್ ದೆಂಗ್‍ದ್ ಕುಲ್ಲುವೆರ್. ಅಜ್ಜಿ ಪಿರ ಬತ್ತಿ ಬುಕ್ಕೊ ದೋಸೆ ಇಪ್ಪಂದಿನೈನ್ ತೂದು ದೆಂಗ್‍ದ್ ಕುಲ್ದಿನಕುಲೆನ್ ಬೆತ್ತ ಪತೊಂದ್ ನಾಡರೆ ಪೋಪೆರ್. ಇಂಚ ಏರ್ ತಿಕ್ಕುವೆರ್ ಅಕುಲು ಬರ್ಪಿ ಸುತ್ತುಗ್ ಅಜ್ಜಿಯಾದ್ ಗೊಬ್ಬೊಡು.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಅಜ್ಜಿಯಾಟ(ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಕೋರಿ ಕಟ್ಟುನ ಗೊಬ್ಬು

ಉಂದು ಕೋರಿದ ಕಟ್ಟನ್ ಅನುಕರಣೆ ಮಲ್ಪುನ ಗೊಬ್ಬು.ಜೋಕುಲು ಬರ್ಸದ ಪೊರ್ತುಡು  ಇಲ್ಲ್‌ದ ಉಲಯಿ ಗೊಬ್ಬೊಲಿ.ಪಿದಯಿಲ ಗೊಬ್ಬೊಲಿ.ಪಿದಯಿ ಒಂಜಿ ಜಾತಿದ ಪಂತಿ ಉಂಡು ಅವೆನ್ ಕೋರಿದ ಲೆಕ್ಕ ಉಪಯೋಗ ಮಲ್ತ್‌ದ್ ಗೊಬ್ಬುನ ಗೊಬ್ಬುಲ ಉಂಡು

## ಗೊಬ್ಬುಡಿಪ್ಪುನ ಪಾತ್ರೊಲು
* ರಡ್ಡ್ ಜನ ಕೋರಿ
* ಕೋರಿ ಕಟ್ಟುನಕುಲು
* ಜೂಜು ಕಟ್ಟುನಕುಲು
* ಕೋರಿ ಬುಡ್ಪುನಕುಲು
## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಗಾಳಿ ಪಾಡೆರೆ ಬೈರಾಸ್
* ಕಾಸ್‌ದಂಚ ಗಳಸುನ ಕಾಕಜಿದ ತುಂಡು
* ಬಾಲ್‌ದಂಚಿನ ಕೋಲುದ ತುಂಡು
## ಗೊಬ್ಬು ಗೊಬ್ಬುನೆ ಎಂಚ ?
ಕೋರಿ ಕಟ್ಟದ ಅನುಕರಣೆ ಆಯಿನೆಡ್ಡಾತ್ರ ಉಂದೆಕ್ ಈ ಪುದರ್ ಬತ್ತ್ಂಡ್.ರಡ್ಡ್ ಜನ ಕೋರಿ ಆದ್ ನಡುಟು ಕಾದರೆ ಸುರು ಮಲ್ಪುವೆರ್ ಬುಕ್ಕೊದಕುಲು ಸುತ್ತಲ ಉಂತುವೆರ್ ರಡ್ಡ್ ಜನ ಕೋರಿ ಬುಡಿಯೆರೆ ಅಂಚನೆ ಬುಡ್ಪಾಯೆರೆ  ಉಪ್ಪುವೆರ್.ಕೆಲವೆರ್ ಜೂಜು ಕಟ್ಟುನ ಗೊಬ್ಬು ಅನುಕರಣೆ ಮಲ್ಪುವೆರ್.ಕಾದಾಟ ಆಯಿ ಬುಕ್ಕೊ ಕೋರಿಯಾದಿತ್ತಿನಕುಲೆಗ್ ಗಾಳಿ ಪಾಡುವೆರ್

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ಕೋಳಿ ಅಂಕದ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ಜಾರ್ ಬಂಡಿ

**ಜಾರ್ ಬಂಡಿ**: ಜಾರ್ ಬಂಡಿ ಪಂಡ ಉದ್ಯಾನವನೊಟ್ಟು ಇಪ್ಪುನ ಕರ್ಬೊದ ಅತ್ತ್ಂಡ ಸಿಮೆಂಟ್‍ರ್ದ್ ಮಲ್ದಿನ ಜಾರುನ ಬಂಡಿ. ನೆಟ್ಟ್ ಜೋಕುಲು ಕುಲೋಂದ್ ಜಾರುನ ಗೊಬ್ಬು ಗೊಬ್ಬುವೆರ್.

## ಗೊಬ್ಬು ಗೊಬ್ಬರೆ ಏತ್ ಜನ ಬೋಡು?
* ಏತ್ ಜನಲಾ ಗೊಬ್ಬೊಲಿ

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಈ ಗೊಬ್ಬು ಗೊಬ್ಬರೆ ಜಾರ್ ಬಂಡಿ ಬೋಡು
## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಗೊಬ್ಬುನಕುಲು ಜಾರ್ ಬಂಡಿಡ್ ಕುಲ್ಲುದು ಜಾರುನ ಗೊಬ್ಬು ಗೊಬ್ಬುವೆರ್. ಏತ್ ಜನ ಬೋಡಂಡಲಾ ಈ ಗೊಬ್ಬುನು ಗೊಬ್ಬೊಲಿ. ಉದ್ಯಾನವನೊಟ್ಟ್ ಇತ್ತಿನ ಸಿಮೆಂಟ್ರ್ದ್ ಅತ್ತ್ಂಡ ಕರ್ಬೊರ್ದ್ ಮಲ್ದಿನ ಜಾರ್ ಬಂಡಿಡ್ ಕುಲ್ಲುದು ಜಾರುನ ಗೊಬ್ಬು ಗೊಬ್ಬುವೆರ್. ಈ ಗೊಬ್ಬುಡು ಏರ್ ಬೇಗ ಮಿತ್ತ್ರ್ದ್ ತಿರ್ತ್ ಜಾರುವೆರಾ ಪಂಡ್ದ್ ಪಂತ ನಡಪುಂಡು. ಇಂಚ ಏತ್ ಜನ ಇಪ್ಪುವೆರಾ ಅಕುಲು ಮಾಂತ ಜಾರ್ ಬಂಡಿಡ್ ಕುಲ್ಲುದು ಬೇಗ ಮಿತ್ತ್ ರ್ದ್ ತಿರ್ತ್ ಜಾರಿನಕುಲು ಗೊಬ್ಬುಡು ಗೆಂದಿಯೆರ್ಂದ್ ಎನ್ನುವೆರ್. 

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಜಾರು ಬಂಡಿ(ಕನ್ನಡಡ್)

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಓಡ ಒಚ್ಚುನ ಗೊಬ್ಬು

ಒಂದು ಓಡ ಒಚ್ಚುನೆನ್ ಅನುಕರಣೆ ಮಲ್ಪುನ ಗೊಬ್ಬು.ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್.ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಪೋದು ಕಾಕಜಿದ ಓಡ ಬುಡ್ಪುನಲ ಗೊಬ್ಬು ಉಂಡು

## ಗೊಬ್ಬುಡಿಪ್ಪುನ ಪಾತ್ರೊಲು
* ಓಡ ಒಚ್ಚುನಾಯೆ
* ಓಡೊಡು ತುದೆ ದಾಂಟುನಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಬೆಂಚಿ
* ಓಡ ಒಚ್ಚರೆ ಕೋಲು
* ಓಡ ಮಲ್ಪೆರೆ ಕಾಕಜಿ
* ಪರಿತ್‌ದ್ ಪೋಪಿನ ನೀರ್
## ಗೊಬ್ಬು ಗೊಬ್ಬುನೆ ಎಂಚ ?
ಇಲ್ಲಡ್ ಇತ್ತಿನ ಬೆಂಚಿಡ್ ಎದುರು ಒರಿ ಕುಲ್ಲುದು ಓಡ ಒಚ್ಚುನಲೆಕ್ಕೊ ಮಲ್ಪುವೆ.ಪಿರವುದಕುಲು ಓಡೊಡು ಕುಲ್ಲುದು ತುದೆನ್ ತೂವೊಂದು ಪೋಪಿಲೆಕ್ಕ ಗೊಬ್ಬುವೆರ್
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಆಟ ಓಡ ಬುಡ್ಪುನ ಗೊಬ್ಬು ಮರಿಯಲೊಡು ಜೋರು ಬರ್ಸ ಬತ್ತಿ ಬುಕ್ಕೊ ಕಣಿಟೆ ನೀರ್ ಪರ್ತ್ ಪೋಪಿನಯಿಟೆ ಜೋಕುಲು ಕಾಕಜಿದ ಓಡ ಮಲ್ತ್‌ದ್ ನೀರ್‌ಡ್ ಬುಡ್ದು ಅವೆತ ಒಟ್ಟಿಗೆನೆ ಪೋದು ಖುಶಿ ಪಡೆಪೆರ್

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ದೋಣಿ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ದೆಂಗ್‍ದ್ ಕುಲ್ಲುನ ಗೊಬ್ಬು

**ದೆಂಗ್‍ದ್ ಕುಲ್ಲುನ ಗೊಬ್ಬು**:ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ಈ ಗೊಬ್ಬುಡು ಜೋಕುಲು ದೆಂಗ್ ದ್ ಕುಲ್ಲುದು ಒರಿ ನಾಡ್ ಪತ್ತರೆ ಬೋಡಾದ್ ಇಪ್ಪುಂಡು. ಅಂಚಾದ್ ಈ ಗೊಬ್ಬುಗು ದೆಂಗ್ ದ್ ಕುಲ್ಲುನ ಗೊಬ್ಬುಂದು ಪನ್ಪೆರ್.

## ಗೊಬ್ಬುಡಿಪ್ಪುನ ಪಾತ್ರೊಲು
* ದೆಂಗ್ ದ್ ಕುಲ್ಲುನಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಈ ಗೊಬ್ಬುನು ಗೊಬ್ಬರೆ ವೊವ್ವೇ ರೀತಿದ ವಸ್ತುಲೆದ ಅಗತ್ಯ ಇಜ್ಜಿ

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುನು ಗೊಬ್ಬರೆ ಜೋಕುಲು ಒರಿ ಗೋಡೆಗ್ ಮೋನೆ ಪಾರ್ದ್ ಒಂಜಿರ್ದ್ ಪತ್ತ್ ಮುಟ್ಟ ಲೆಕ್ಕ ಮಲ್ಪುನೈತ್ತ ಉಲಾಯಿ ಒರಿದಿನಕುಲು ದೆಂಗ್ದ್ ಕುಲ್ಲೊಡು. ಒಂಜಿರ್ದ್ ಪತ್ತ್ ಮುಟ್ಟ ಲೆಕ್ಕ ಮಲ್ತಿ ಬುಕ್ಕ ದೆಂಗ್‍ದ್ ಕುಲ್ಲಿನಕುಲೆನ್ ನಾಡರೆ ಪೋಪೆ. ನಾಡರೆ ಪೋನಗ ಏರೆನ್ ನಾಡ್ ಪತ್ತುವೆನಾ ಆಯೆ ಬರ್ಪಿನ ಸುತ್ತುಡು ಬಾಕಿದಕುಲೆನ್ ನಾಡೊಡು. ಒರಿದಿನಕುಲು ನಾಡ್‍ಪತ್ತುನಾಯೆ ಅಕುಲೆನ್ ನಾಡ್ ಪತ್ತುನ ದುಂಬೇ ನಾಡ್‍ಪತ್ತುನಾಯೆ ಮೋನೆ ದೀದ್ ಉಂತುದಿತ್ತಿನ ಗೋಡೆನ್ ಪೋದು ಮುಟ್ಟೊಡು. ಇಂಚ ಈ ಗೊಬ್ಬುನು ಗೊಬ್ಬುವೆರ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಕಣ್ಣಮುಚ್ಚಾಲೆ ಆಟ(ಕನ್ನಡಡ್)
* ಹೈಡ್ ಅಂಡ್ ಸೀಕ್ (ಇಂಗ್ಲಿಸ್ ಬಾಸೆಡ್ )

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಬಿ.ವಿ.ರಾಧಾ (ನಟಿ)

**ಬಿ.ವಿ.ರಾಧಾ**(ಪುಟ್ಟು:ಅಗಸ್ಟ್ ೧೯೪೮ - ಮರಣ:೧೦ ಸೆಪ್ಟೆಂಬರ್ ೨೦೧೭) ಮೇರ್ ಕನ್ನಡದ ಸಿನಿಮಾ, ರಂಗಭೂಮಿ ಬುಕ್ಕ ಕಿರುತೆರೆ ಕಲಾವಿದೆ. ಕನ್ನಡ, ತಮಿಳು, ತೆಲುಗು, ಮಲಯಾಳಂ ಬುಕ್ಕ ತುಳು ಬಾಸೆಡ್ ೨೫೦ ರ್ದಲಾ ಜಾಸ್ತಿ ಸಿನಿಮೊಲೆಡ್ ಅಬಿನಯ ಮಲ್ದೆರ್. ಪ್ರಯೋಗಶೀಲ ನಿರ್ದೇಶಕೆ *ಕೆ.ಎಸ್.ಎಲ್.ಸ್ವಾಮಿ* ಮೆರೆನ ಸಿನಿಮೊಲೆಡ್ ವಿಭಿನ್ನ ಪಾತ್ರೊಡ್ ಅಬಿನಯ ಮಲ್ದಿನ ಸಿನಿಮೊಲು *ಆರು ಮೂರು ಒಂಬತ್ತು*(೧೯೭೦), *ಭಲೇ ಅದೃಷ್ಟವೋ ಅದೃಷ್ಟ*(೧೯೭೧), *ಯಾವ ಜನ್ಮದ ಮೈತ್ರಿ*(೧೯೭೨), *ದೇವರು ಕೊಟ್ಟ ತಂಗಿ*(೧೯೭೩) ಬುಕ್ಕ *ಮಿಥಿಲೆಯ ಸೀತೆಯರು*(೧೯೮೮). ನಾಯಕಿ, ಪೋಷಕ ನಟಿ, ಹಾಸ್ಯ ಇಂಚಿನ ಮಾಂತ ಪಾತ್ರೊಡ್ ಮೇರ್ ಬೇಲೆ ಮಲ್ದೆರ್. ಸಿನಿಮೊದ ನಿರ್ಮಾಪಕಿಯಾದ್ಲಾ ಮೇರ್ *ಜಂಬೂಸವಾರಿ*(೧೯೮೯) ಬುಕ್ಕ *ಹರಕೆಯ ಕುರಿ*(೧೯೯೨)ನಂಚಿನ ಸಿನಿಮೊದ ನಿರ್ಮಾಪಕಿಯಾದ್ ರಾಷ್ಟ್ರಪ್ರಶಸ್ತಿನ್ ಗೆಂದ್ದೆರ್..
## ಬಿ.ವಿ.ರಾಧಾ ಅಬಿನಯೊದ ಸಿನಿಮೊಲು

## ಪ್ರಶಸ್ತಿಲು
* ೧೯೮೯ ನೇ ಇಸವಿಡ್ ರಾಧ ನಿರ್ಮಿಸಿದ ಚಿತ್ರ *ಜಂಬೂಸವಾರಿ* ಚಿತ್ರೊಗ್ ಸ್ವರ್ಣ ಕಮಲ ರಾಷ್ಟ್ರೀಯ ಪ್ರಶಸ್ತಿ (ಶ್ರೇಷ್ಠ ಜೋಕುಲೆನ ಚಿತ್ರ).
* ೧೯೯೨ ನೇ ಇಸವಿಡ್ ರಾಧ ನಿರ್ಮಿಸಿದ ಚಿತ್ರ *ಹರಕೆಯ ಕುರಿ* ಚಿತ್ರೊಗ್ ರಜತ ಕಮಲ ರಾಷ್ಟ್ರೀಯ ಪ್ರಶಸ್ತಿ (ಶ್ರೇಷ್ಠ ಕನ್ನಡ ಚಿತ್ರ).
* ೨೦೦೩ ನೇ ಇಸವಿಡ್ ರಾಧ ಅವರು ಚಿತ್ರರಂಗೊಗ್ ಸಲ್ಲಿಸಾಯಿನ ಸೇವೆಗ್ ರಾಜ್ಯಸರ್ಕಾರೊರ್ದ್ ರಾಜ್ಯೋತ್ಸವ ಪುರಸ್ಕಾನ್ ಪಡೆಯೆರ್.
* ಪಬ್ಲಿಕ್ ರಿಲೇಷನ್ಸ್ ಕೌನ್ಸಿಲ್ ಆಫ್ ಇಂಡಿಯಾ(ಪಿಆರ್‌ಸಿಐ) ಸಂವಹನ ಪ್ರಶಸ್ತಿ (೨೦೧೧)
* ಪಂಢರೀಬಾಯಿ ಪ್ರಶಸ್ತಿ - ಕನ್ನಡ ಚಲನಚಿತ್ರ ಅಕಾಡೆಮಿ ಬುಕ್ಕ ವಾರ್ತಾ ಇಲಾಖೆ(೨೦೧೭)

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2025
ಗುರ್ಬಾನಿ ಜಾಡ್ಜ್

**ಗುರ್ಬಾನಿ ಜಾಡ್ಜ್** ಮೆರೆನ್ **ವಿಜೆ ಬಾನಿ** ಬುಕ್ಕ **ಬಾನಿ ಜೆ** ಪಂದ್ಲಾ ಲೆಪ್ಪುವೆರ್. ಮೇರ್ ಭಾರತೀಯ ಫಿಟ್‌ನೆಸ್ ಮಾಡೆಲ್, ನಟಿ ಬುಕ್ಕ ಮಾಜಿ MTV ಇಂಡಿಯಾ ದ ನಿರೂಪಕಿ. ಮೇರ್ *MTV ರೋಡೀಸ್ 4*, *ಫಿಯರ್ ಫ್ಯಾಕ್ಟರ್: ಖತ್ರೋನ್ ಕೆ ಕಿಲಾಡಿ 4* ಬುಕ್ಕ *ಬಿಗ್ ಬಾಸ್ 10*(ಹಿಂದಿ) ಡ್ ಸ್ಪರ್ದಿಯಾದಿತ್ತಿನಯಕ್ ಪುಗಾರ್ಮೆನ್ ಪಡೆದೆರ್.
## ವೃತ್ತಿ
ರಿಯಾಲಿಟಿ ಶೋ *MTV ರೋಡೀಸ್ 4* ಡ ಸ್ಪರ್ದಿಯಾದ್  **ಗುರ್ಬಾನಿ** ತನ್ನ ವೃತ್ತಿಜೀವನೊನು ಸುರು ಮಲ್ತೆರ್, ಅಲ್ಪ ಆರ್ ಸುರೂತ ರನ್ನರ್ ಅಪ್ ಆದಿತ್ತೆರ್. ಆರ್*ಫಿಯರ್ ಫ್ಯಾಕ್ಟರ್: ಖತ್ರೋನ್ ಕೆ ಖಿಲಾಡಿ 4* ನೇ ಸರಣಿಡ್ಲಾ ಸ್ಪರ್ದಿಯಾದಿತ್ತೆರ್. MTV ಡ್ ತನ್ನ ಬೇಲೆದೊಟ್ಟುಗು  ಬಾನಿ ತನ್ನ ಅಬಿನಯೊನು ಮಲ್ಲಪರದೆಡ್ಲಾ ತೊಜಪಾಯೆರ್. ಆರ್ *ತಿಕ್ಕ* ಬುಕ್ಕ *ಆಪ್ ಕಾ ಸುರೂರ್ - ದಿ ರಿಯಲ್ ಲವ್ ಸ್ಟೋರಿ* ಇಂಚಿನ ಸುಮಾರ್ ಸಿನಿಮೊಲೆಡ್ ಅಬಿನಯ ಮಲ್ದೆರ್.
ಸೆಪ್ಟೆಂಬರ್ ೨೦೧೬ ನೇ ಇಸವಿಡ್, ಮೇರ್ ನವವ್ ಇಂದರ್ ಅರೆನ ಸಂಗೀತ ವೀಡಿಯೊ *ಅಟ್ ತೇರಾ ಯಾರ್* ಡ್ ತೋಜಿದ್ ಬತ್ತೆರ್. ಅಕ್ಟೋಬರ್ ೨೦೧೬ ನೇ ಇಸವಿಡ್, ಆರ್ *ಬಿಗ್ ಬಾಸ್ 10* ನೇ ಸರಣಿಡ್ ಸ್ಪರ್ದಿಯಾದ್, ಅಲ್ಪ ಆರ್ ಸುರೂತ ರನ್ನರ್ ಅಪ್ ಆದ್ ಗೆಂದ್ಯೆರ್.
## ಚಿತ್ರಕಥೆ

### ಚಲನಚಿತ್ರೊಲು

### ದೂರದರ್ಶನ

### ವೆಬ್ ಸರಣಿಲು

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2025
ಗಾಳಿ ಪಟ ಗೊಬ್ಬು

ಉಂದು ಜಾಸ್ತಿ ಜನ ಗೊಬ್ಬುನಂಚಿನ ಒಂಜಿ ಗೊಬ್ಬು. ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್. ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಗೊಬ್ಬೊಳಿ.

## ಗೊಬ್ಬುಡಿಪ್ಪುನ ಪಾತ್ರೊಲು
*ಗಾಳಿ ಪಟ್ ಪತೊಂದು ಬಲಿಪುನ ಜೋಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಮಡಲ್
* ಚೀಂಕೃ

## ಗೊಬ್ಬು ಗೊಬ್ಬುನೆ ಎಂಚ ?
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಆಟ ಗಾಳಿ ಪಟ ಪತೊಂದು ಬಲಿಪುನ ಗೊಬ್ಬು ಇಲ್ಲ ಪಿದಯಿಲ ಗೊಬ್ಬೊಲಿ.ಬರ್ಸ ಜಾಸ್ತಿ ಇತ್ತ್ಂಡ ಇಲ್ಲ್‌ದ ಉಲಯಿಲ ಗೊಬ್ಬೊಲಿ ರಡ್ಡ್ ಜನ ಅತ್ತ್ಂಡ ಜಸಿ ಜನ ಗಾಲಿ ಪಟ ಪತೊಂದು ಗಾಳಿದ ಎಡುರುಗು ಬಲಿಪುನಗ ಗಾಳಿ ಪಟ ತಿರುಗುಂಡು.ಉಂದೆನ್ ತೂದು ಜೋಕುಲು ಖುಷಿ ಪಡೆಪೆರ್ ಗಾಳಿಪಟೊನು ಮಡಲ್‌ಡ್ ಮುಡೆದ್ ಮಲ್ಪುವೆರ್.ಉಂದು ರಡ್ಡ್ ತುಂಡುಪಜಿ ಮಡಲ್‌ನ್ ಮುಡೆದ್ ನಡುಕು ಓಟ್ಟೆ ಮಲ್ತ್‌ದ್ ಚೀಂಕೃಡ್ ತುರಿದ್ ಮಲ್ಪುವೆರ್

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ಗಾಳಿ ಪಟ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ಮದಿಮೆ ಗೊಬ್ಬು

**ಮದಿಮೆ ಗೊಬ್ಬು**:ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ಈ ಗೊಬ್ಬುಡು ಮದಿಮೆ ಆಪುನ ಅನುಕರಣೆ ಇಪ್ಪುನೈರ್ದಾವರ ಈ ಗೊಬ್ಬುಗು ಮದಿಮೆ ಗೊಬ್ಬು ಪಂಡ್‍ದ್ ಪುದರ್ ಬತ್ತ್ಂಡ್. ಮದಿಮೆಡ್ ನಡಪುನ ಮಾತ ಕಾರ್ಯೊಲೆದ ಅನುಕರಣೆ ಮಲ್ತೊಂದು ಜೋಕುಲು ಈ ಗೊಬ್ಬುನು ಗೊಬ್ಬುವೆರ್. 

## ಗೊಬ್ಬುಡಿಪ್ಪುನ ಪಾತ್ರೊಲು
* ಮದಿಮಯೆ
* ಮದಿಮಾಲ್
* ಬಟ್ರ್

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಇರೆ
* ಕೋಲು
* ಕಡ್ಡಿ
* ಕುಂಟು
* ಪೂ

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುನು ಗೊಬ್ಬರೆ ಜೋಕುಲು ಆಣನ್ ಮದಿಮಯನ ಪಾತ್ರೊಗ್ ಅಂಚನೆ ಪೊಣ್ಣನ್ ಮದಿಮಾಲಾದ್ ಅನುಕರಣೆ ಮಲ್ಪುವೆರ್. ಒರಿದಿನಕುಲು ಬಟ್ಟೆ, ಬುಕ್ಕ ಸಂಬಂದಿಯಾದ್ ಮದಿಮೆ ತುವರೆ ಕುಲ್ಲುವೆರ್. ಜೋಕುಲು ತಾನ್ ತುಯ್ನ ಮದಿಮೆಲೆದ ಪ್ರಕಾರೊಡೆ ಮದಿಮೆ ಎಂಚ ಆಪುಂಡು ಅವೆತ್ತ ಅನುಕರಣೆ ಮಲ್ಪುವೆರ್. ಕೆಲವೊರ ಆಣ್ ಗೊಂಬೆ ಪೊಣ್ಣು ಗೊಂಬೆ ದೀದ್ ಮದಿಮೆ ಮಲ್ಪುನಲಾ ಉಂಡು. ಇಂಚ ಮದಿಮೆನ್ ಅನುಕರಣೆ ಮಲ್ತೊಂದು ಇರೆ, ಕಾಕಜಿ, ಪೂ ಇಂಚ ಪರಿಸರೊಡ್ ತಿಕ್ಕುನ ವಸ್ತುಲೆನ್ ಗಲಸೊಂದ್ ಈ ಗೊಬ್ಬುನ್ ಗೊಬ್ಬುವೆರ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಮದುವೆಯಾಟ(ಕನ್ನಡಡ್)

## ಉಲ್ಲೇಕೊಲು
ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ದೊಂಪ ಪಾಡುನ ಗೊಬ್ಬು

ಹಳ್ಳಿದ ಜೋಕುಲು ಇಲ್ಲ್‌ದ ಪಿದಯಿ **ದೊಂಪ ಪಾಡುನ ಗೊಬ್ಬು** ಗೊಬ್ಬುವೆರ್.ಬರ್ಸದ ಪೊರ್ತುದು ಉಲಯಿಲ ಗೊಬ್ಬೊಲಿ ಉಲಯಿ ಗೊಬ್ಬುನಗ ಅಯಿಕ್ ಗಳಸುನ ವಸ್ತುಲು ಇಲ್ಲದ ಉಲಯಿ ತಿಕ್ಕುನವೆ ದೆತೊನೊಡಾಪುಂಡು.ಗುರಿ ತೋಡೆರೆ ಮಾತ ಇಲ್ಲ್‌ದ ಉಲಯಿ ಆಪುಜಿ.ಕುಂಟು ಮಾತ್ರ ಗಳಸ್‌ದ್ ಗೊಬ್ಬೊಡಾಪುಂಡು.

## ಗೊಬ್ಬುಡಿಪ್ಪುನ ಪಾತ್ರೊಲು
*ದೊಂಪದ ಕಂಬ ಪಾಡೆರೆ ಗುರಿ ತೋಡುನಕುಲು
*ಮಡಲ ಕನಪುನಕುಲು
*ಕಬೆ ಕನಪುನಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಮಡಲ್
* ಕಬೆ
* ಬಲ್ಲ್
*ಗುರಿ ತೋಡೆರೆ ಕೋಲು
## ಗೊಬ್ಬು ಗೊಬ್ಬುನೆ ಎಂಚ ?
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಆಟ ದೊಂಪೊ ಪಾದುನೆನ್ ಅನುಕರಣೆ ಮಲ್ಪುನಂಚಿನ ಗೊಬ್ಬು ಪಿದಯಿಲ ಗೊಬ್ಬೊಲಿ ಉಲಯಿಲ ಗೊಬ್ಬೊಲಿ.ರಡ್ಡ್ ಜನ ಕಬೆ ಪಾಡೆರೆ ಗುರಿ ತೋಡುನಕುಲು ಉಪ್ಪುವೆರ್ ಅಕುಲು ಗುರಿ ತೋಡುನಲೆಕ್ಕ ಗೊಬ್ಬುವೆರ್ ಬುಕ್ಕೊದಕುಲು ಅಯಿಕ್ ಬೋಡಾಯಿನ ಸಾಮಾನ್ ಪೂರಾ ಪಂತೊಂದು ಬತ್ತ್‌ದ್ ಕಡೆಕ್ ಜೋಕುಲೆಗ್ ಆಪುನಾತ್ ಎತ್ತರೊಗು ದೊಂಪ ಪಾಡುವೆರ್

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ಚಪ್ಪರದಾಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಕತ್ತೆ ಗೊಬ್ಬು

ಈ ಗೊಬ್ಬುಡು 'ಇಸ್ಪೇಟ್ ಇರೆನ್' ಉಪಯೋಗ ಮಲ್ತ್  ಗೊಬ್ಬುವೆರ್. ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್. ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಪೋದು ಗೊಬ್ಬೊಳಿ.

## ಗೊಬ್ಬುಡಿಪ್ಪುನ ಪಾತ್ರೊಲು
* ಕತ್ತೆ ಗೊಬ್ಬುಗು ಗೊಬ್ಬೆರೆ ಜೋಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಇಸ್ಪೇಟ್ ದ ಇರೆ

## ಗೊಬ್ಬು ಗೊಬ್ಬುನೆ ಎಂಚ ?
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಗೊಬ್ಬು ಕತ್ತೆ ಗೊಬ್ಬು ಇಲ್ಲ್ ದ ಉಲಯಿಡ್ ಗೊಬ್ಬುನ 
ಗೊಬ್ಬು. ಉಂದು ಗೊಬ್ಬುಡು ಏತ್ ಜನಕುಲೆಗ್ಲ ಗೊಬ್ಬೊಳಿ. ನೆಟ್ ಇಸ್ಪೇಟ್ ದ ಇರೆನ್ ಒಂಜೇ ಲೆಕ ಪಾಡೊಂದು ಬರೊಡು. ನೆಟ್ ಆಟಿನ್, ಕಿಲಾವರ್, ಇಸ್ಪೇಟ್, ಡೈಮಂಡ್, ೪ ರೀತಿದ ಇರೆ ಉಪ್ಪುಂಡು. ಬುಕ್ಕೊ ಎಕ್ಕ, ರಾಜೆ, ರಾಣಿ, ಗುಲಾಮೆ ಇಂಚ ಇರೆಕುಲು ಉಪ್ಪುವ. ನೆಟ್ ಗೊಬ್ಬುದು ಲಾಸ್ಟ್ ಗ್ ಏರೆಡ ದಿಂಜಾ ಇರೆ ಒರಿಪುಂಡು ಅಕುಲು 'ಕತ್ತೆ '. ಈ ಗೊಬ್ಬುಗು ಕತ್ತೆ ಗೊಬ್ಬು ಪನ್ಪೆರ್. ಈ ಗೊಬ್ಬುನು ಇಲ್ಲ್ ದ ಪಿದಯಿಲ ಗೊಬ್ಬುವೆರ್ ಕಾಸ್ ಪುರ ಕಟ್ಟ್ ದ್ ಐಕ್ ಜೂಜ್ ಪನ್ಪೆರ್. ಈ ಆಟಿ ತಿಂಗೊಲುಡು ಮಾತಾ ಇಲ್ಲದ ಉಲಯಿಡ್ ಕುಲೊಂದೇ ಗೊಬ್ಬುವೆರ್. ಬುಕ್ಕೊ ದಾಲ ಇಲ್ಲಡ್ ಗಮ್ಮತ್ ಇತ್ತ್ನ್ ಡ  ಮಾತಾ ಪೊರ್ತು ಪೋಯೆರೆ ಗೊಬ್ಬುವೆರ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಕತ್ತೆ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ಕಡ್ಡಿ ಗೊಬ್ಬು

ಈ ಗೊಬ್ಬುಡು ಚೀನ್ಕ್ರ್ ದ ಕಡ್ಡಿ ಗಳಸೊಂದು  ಗೊಬ್ಬುವೆರ್. ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್.ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಗೊಬ್ಬೊಳಿ.

## ಗೊಬ್ಬುಡಿಪ್ಪುನ ಪಾತ್ರೊಲು
*ಕಡ್ಡಿ ಗೊಬ್ಬುಗು  ಗೊಬ್ಬೆರೆ ಜೋಕುಲು
## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಮೈಪುದ ಚೀನ್ಕ್ರ್
## ಗೊಬ್ಬು ಗೊಬ್ಬುನೆ ಎಂಚ ?
ಉಂದು ಕಡ್ಡಿಡ್ ಗೊಬ್ಬುನು. ಐಕ್ ಕಡ್ಡಿ ಗೊಬ್ಬು ಪನ್ಪೆರ್. ಈ ಗೊಬ್ಬುನು ಏತ್ ಜನಲ ಗೊಬ್ಬೊಳಿ. ಈ ಗೊಬ್ಬುಗು ಚೀನ್ಕ್ರ್ ಬೋಡು ಐತ ಕಡ್ಡಿಡ್ ಗೊಬ್ಬುನು. ಚೀನ್ಕ್ರ್ ದೆತೊಂದು ಒಂಜೇ ಲೆಕದ ೧೦ ಕಡ್ಡಿಲ ೧ಕಡ್ಡಿ ಉದ್ದ ದಲ ಬೋಡು.ಒಟ್ಟು ೧೧ ಕಡ್ಡಿ ಬೋಡು ಈ ಗೊಬ್ಬುಗು. ಮಾತಾ ಕಡ್ಡಿನ್ ಕೈಟ್ ಪತ್ತ್‌ದ್ ತಿರ್ತ್ ನೆಲಕ್ ಪಾಡೊಡು, ಆ ಕಡ್ಡಿಲು ಒಂಜೆತ ಮಿತ್ತ್ ಒಂಜಿ ಬೂರ್ದ್ ಇಪ್ಪುವ. ಒಂಜಿ ಮಲ್ಲ ಕಡ್ಡಿನ್ ದೆತೊಂದು ಬಾಕಿದ ೧೦ ಕಡ್ಡಿಲೆನ್ ಬೇತೆ ಬೇತೆ ಆದ್, ಒಂಜೆಕೊಂಜಿ ಆಡಂದಿಲಕ ದೆಪ್ಪೊಡು. ಇಂಚನೆ ಏತ್ ಗೊಬ್ಬು ಬೋಡಾಂಡಲ ಗೊಬ್ಬೊಳಿ. ಕಡ್ಡಿ ದೆಪ್ಪುನಗ ಬಾಕಿದ ಕಡ್ಡಿಲು ಪಂದಿಂಡ ಆಯೆ ಸೋತೆಂದ್ ಲೆಕ್ಕ. ಸೋತಿನಾಯೆ ಬೋಕೋರಿಯಗ್ ಗೊಬ್ಬುನು ಬುಡ್ದ್ ಕೊರೊಡು.ಈ ಗೊಬ್ಬುನು ಮಾರ್ಕ್ ಪಾಡ್ದ್ ಗೊಬ್ಬುವೆರ್ ಎಲ್ಯ ಕಡ್ಡಿಗ್ ೧೦, ಮಲ್ಲ ಕಡ್ಡಿಗ್ ೧೦೦, ಇಂಚ ಉಪ್ಪುಂಡು. ಗೊಬ್ಬುನಕುಲು ಏತ್ ಗೊಬ್ಬು ಗೊಬ್ಬುನೆ ಪಂದ್ ಸುರುಕು ಒಪ್ಪಂದ ಮಲ್ತ್ ಇಪ್ಪೊಡು. ಬುಕ್ಕೊ ಗೊಬ್ಬುನಗ ಏತ್ ಕಡ್ಡಿ ದೆತ್ತ ಐತ ಲೆಕ್ಕ ಬರೆದ್ ದೀವೊಡು. ಗೊಬ್ಬು ಮುಗಿಬುಕ್ಕೊ ಅಕೇರಿಗ್ ಲೆಕ್ಕ ಮಲ್ಪುನು.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ಕಡ್ಡಿ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ತಪ್ಪಾಟ

ಈ ಗೊಬ್ಬುಡು ತಪ್ಪುದ ಗೆಲ್ಲ್ ನ್ ಗಳಸೊಂದು ಗೊಬ್ಬುವೆರ್.ಜಾಸ್ತಿಯಾದ್ ಇಲ್ಲ್‌ದ ಪಿದಯಿಡ್ 
ಗೊಬ್ಬುವೆರ್.ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಗೊಬ್ಬೊಳಿ.

## ಗೊಬ್ಬುಡಿಪ್ಪುನ ಪಾತ್ರೊಲು
*ತಪ್ಪಾಟ ಗೊಬ್ಬುಗು ಬಲಿತೊಂದು  ಪೋಯೆರೆ ಜೋಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಗೆರೆ
*ತಪ್ಪುದ ಗೆಲ್ಲ್

## ಗೊಬ್ಬು ಗೊಬ್ಬುನೆ ಎಂಚ ?
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಗೊಬ್ಬು ತಪ್ಪಾಟ ಗೊಬ್ಬು ಇಲ್ಲ್ದ ಉಲಯಿಡ್ ಲ ಗೊಬ್ಬೊಳಿ  ಗೊಬ್ಬುನು  ಪಿದಾಯಿಡ್ ಜಾಸ್ತಿ ಗೊಬ್ಬೊಳಿ. ಉಂದು ಗೊಬ್ಬು  ಗೊಬ್ಬೆರೆ ೪ ಜನ ರ್ದ್ ಜಾಸ್ತಿ ಜನ ಗೊಬ್ಬುನ ಗೊಬ್ಬು. ತಪ್ಪು ದೀದ್ ಗೊಬ್ಬುನ ಆಟ ಅಂಚಾದ್ 'ತಪ್ಪಾಟ' ಪನ್ಪೆರ್. ನೆಟ್ ಜನಕುಲೆನ್ ಒಂಜೇ ಲೆಕ ೨ ಪಾಲ್ ಮಲ್ಪುನೆ. ಬುಕ್ಕೊ ಐಟ್ ೨ ಪಾಲ್ ದಕ್ಲೆಗ್ ಒರಿ ಒರಿ ಕ್ಯಾಪ್ಟನ್ ಉಪ್ಪುವೆ. ೨ ಪಾಲ್ ದಕ್ಲೆಗ್ ಉಂತೆರೆ ಆ ಪುಡೆಟ್ ಒಂಜಿ, ಈ ಫುಡೆಟ್ ಒಂಜಿ ಅಂಚ ರಡ್ಡ್ ಗೆರೆ ಪಾಡ್ದ್ ಆ ಗೆರೆಟ್ ರಡ್ಡ್ ಪಾಲ್ ದಕುಲು ಉಂತೊದು, ರಡ್ಡ್ ಕಡೆತಕ್ಲೆನ ನಡುಟು ಒಂಜಿ ರೌಂಡ್ ಪಾಡ್ದ್ ಐಟ್ ತಪ್ಪು ದೀವೊಡು. ಬುಕ್ಕೊ ರಡ್ಡ್ ಪಾಲ್ ದಕ್ಲೆನ ಕ್ಯಾಪ್ಟನ್ ಒರಿ ಒರಿಯಗ್ ಒಂಜೊಂಜಿ ನಂಬ್ರ ಕೊರ್ದಿಪ್ಪುವೆರ್. ನಂಬ್ರ ಲೆಪ್ಪುನಗ ರಡ್ಡ್ ಕಡೆತಾಕ್ಲ್ ತಪ್ಪುದಾಡೆಗ್ ಬತ್ತ್ ದ್ ಆ ತಪ್ಪುನು ಕೊನೊಯೆರೆ. ಅಂಚ ಕೊನೊನಗ ಒರಿಯನ್ ಬುಕ್ಕೊೊರಿ ಗೆರೆತಾಡೆಗ್ ಎತ್ತು ನೆಕ್ ದುಂಬು  ಪತ್ಯೆನ್ಡ, ಪತ್ತಿ ನಾಯಗ್ ಮಾರ್ಕ್, ತಪ್ಪು ದೆತೊಂದು ಪೋನಾಯೆ ಗೆರೆತಾಡೆಗ್ ಎತ್ಯೆ ಪಂಡ ಆಯಗ್ ಮಾರ್ಕ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ಸೊಪ್ಪಾಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ಇಲ್ಲ್ ಕಟ್ಟುನ ಗೊಬ್ಬು

**ಇಲ್ಲ್ ಕಟ್ಟುನ ಗೊಬ್ಬು**:ಈ ಗೊಬ್ಬುನು ಒರಿ ಅತ್ತ್ಂಡ ಏತ್ ಜನಲಾ ಒಟ್ಟಾದ್ ಗೊಬ್ಬೊಲಿ. ನೆಟ್ಟ್ ಜೋಕುಲು ಇಲ್ಲ್ ಕಟ್ಟುನ ಅನುಕರಣೆ ಮಲ್ಪುನೈರ್ದಾವರ ಈ ಗೊಬ್ಬುಗು ಇಲ್ಲ್ ಕಟ್ಟುನ ಗೊಬ್ಬು ಪಂಡ್‍ದ್ ಪನ್ಪೆರ್. ಈ ಗೊಬ್ಬುಡು ಮೇಸ್ತ್ರಿ ಬೇಲೆದ ಅನುಕರಣೆನ್ ಜೋಕುಲು ಮಲ್ಪುವೆರ್.

## ಗೊಬ್ಬುಡಿಪ್ಪುನ ಪಾತ್ರೊಲು
* ಇಲ್ಲ್ ಕಟ್ಟುನಾಯೆನ ಪಾತ್ರೆಒ (ಮೇಸ್ತ್ರಿ)

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಕೋಲು
* ಕಡ್ಡಿ
* ಮಣ್ಣ್
* ಓಡುದ ತುಂಡು
* ಪೊಯ್ಯೆ
* ಕಾಕಜಿ
* ಮೈಪುದ ಕೊರುಂದು

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಜೋಕುಲು ಪರಿಸರೊಡು ತಿಕ್ಕುನಂಚಿನ ಕೋಲು, ಕಡ್ಡಿ, ಮಣ್ಣ್, ಕಾಕಜಿ, ಪೊಯ್ಯೆ ನ್ ಗಲಸ್‍ದ್ ಇಲ್ಲ್ ದ ಆಕೃತಿನ್ ಮಲ್ಪುವೆರ್. ಜೋಕುಲು ಮಣ್ಣ್ ಮೊರೆತ್‍ದ್, ಮೈಪುದ ಕೊರುಂದುನು ಗೋಡ್ಯಾದ್ ಇಂಚ ಎಮಚ ಆಪುಂಡ ಅಂಚ ಇಲ್ಲ್ ದ ಆಕೃತಿನ್ ಮಲ್ತೊಂದ್ ಗೊಬ್ಬುವೆರ್. ಈ ಗೊಬ್ಬುಡು ಜನತ್ತ ಮಿತಿ ಇಜ್ಜಿ. ಒರಿ ಅತ್ತ್ಂಡ ಏತ್ ಜನ ಬೋಡಂಡಲಾ ಗೊಬ್ಬೊಲಿ. ನೆಟ್ಟ್ ಸೋಪುನ ಗೆಂದುನ ಇಜ್ಜಿ.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಮನೆ ಕಟ್ಟುವ ಆಟ(ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಕಲ್ವೆ ಪೋಲಿಸ್

ಈ ಗೊಬ್ಬುಡು ನಾಡ್ದ್ ಪತ್ತುನಾ ಗೊಬ್ಬು.ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್.ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಗೊಬ್ಬೊಳಿ.

## ಗೊಬ್ಬುಡಿಪ್ಪುನ ಪಾತ್ರೊಲು
* ಕಲ್ವೆ ಪೋಲಿಸ್ ಗೊಬ್ಬು ಗೊಬ್ಬೆರೆ ೫ಜನ ಕಲ್ವೆ, ಪೋಲಿಸ್, ರಾಜೆ, ರಾಣಿ, ಮಂತ್ರಿ

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಕಾಕಜಿ
* ಪೆನ್

## ಗೊಬ್ಬು ಗೊಬ್ಬುನೆ ಎಂಚ ?
ಆಟಿ ತಿಂಗೊಲುಡು ಬರ್ಸ ಬರ್ಪುನ ಪೊರ್ತುಡು ಹಳ್ಳಿದ ಜೋಕುಲು ಮಲ್ಲಕುಲು ಮಾತಾ ಗೊಬ್ಬೊನ್ ದ್ ಇತ್ತಿನ ಗೊಬ್ಬು. ಈ ಗೊಬ್ಬುನು   ಇಲ್ಲ್ದ ಉಲಯಿಡ್ ಲ ಗೊಬ್ಬುವೆರ್ ಪಿದಾಯಿ ಲ ಗೊಬ್ಬುವೆರ್.೫ ಜನ ಗೊಬ್ಬುನ ಗೊಬ್ಬು ನೆಟ್ ರಾಜೆ, ರಾಣಿ, ಮಂತ್ರಿ, ಕಲ್ವೆ, ಪೋಲಿಸ್ ಈತ್ ಜನ ಗೊಬ್ಬುವೆರ್. ಈ ಗೊಬ್ಬುಡು ೫ ಜನತ ಪುದರ್ ಚೀಟಿಡ್ ಬರೆದ್ ಐಟ್ ಒರಿ ಒರಿಯಗ್ ಒಂಜೊಂಜಿ ಮಾರ್ಕ್ ಪಾಡೊಡು, ಕಲ್ವಗ್ ೦ ಮಾರ್ಕ್ ರಾಜ  ಗ್ ೧೦, ರಾಣಿಗ್ ೫, ಮಂತ್ರಿಗ್ ೪, ಪೊಲೀಸ್ಗ್ ೩, ಇಂಚ ಬರೆದ್ ಮಡ್ತ್ ದೀವೊಡು. ಬುಕ್ಕೊ ಅವೆನ್ ಮಿಕ್ಸ್ ಮಲ್ತ್ ದ್ ಪಾಡೊಡು, ಐರ್ದ್ ಮಾತೆರ್ಲ ಒಂಜೊಂಜಿ ಚೀಟಿ ದೇರ್ಪೊಡು. ಐಟ್ ರಾಜೆ ತಿಕ್ಕಿನಾಯೆ ಪೋಲಿಸ್ ದಾಯಡ ಕೇನೊಡು ಕಲ್ವೆ ಏರ್ ಪಂದ್ ನಾಡೆರೆ ಅದಗ ಮಂತ್ರಿ, ರಾಣಿ, ಕಲ್ವೆ ಈ ಮೂಜಿ ಜನಟ್ ಏರ್ ಪಂದ್ ಪೋಲಿಸ್ ನಾಡೊಡು. ಐಟ್ ಏರ್ ಕಲ್ವೆ ಪಂದ್ ಪೋಲಿಸ್ ಸರಿಟೆ ನಾಡ್ ಪತ್ಯೆನ್ಡ ಪೋಲಿಸ್ ಗ್ ಮಾರ್ಕ್ ತಿಕ್ಕುಂಡು, ತಪ್ಪು ಪಂಡೆ ಡ ಪೋಲಿಸ್ ನ ಮಾರ್ಕ್  ಕಲ್ವ ಗ್ ತಿಕ್ಕುಂಡು.ಅಂಚನೆ ಗೊಬ್ಬುದು ಮಾರ್ಕ್ ಬರೆದ್ ದೀದ್ ಲಾಸ್ಟ್ ಗ್ ಏರೆಗ್ ಜಾಸ್ತಿ ಮಾರ್ಕ್ ತಿಕ್ಕುಂಡು ಅಕುಲು ಗೆಂದುವೆರ್.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಕಳ್ಳ ಪೋಲಿಸ್ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ಉಪದ್ರ ಕೊರ್ಪಿನ ಗೊಬ್ಬು

**ಉಪದ್ರ ಕೊರ್ಪಿನ ಗೊಬ್ಬು**:ಉಪದ್ರ ಕೊರ್ಪಿನ ಪುದರ್ದ ಲೆಕೊನೆ ಈ ಗೊಬ್ಬುಡು ಒರಿಯಕ್ಕೊರಿ ಉಪದ್ರ ಕೊರ್ಪಿನವ್ವೇ ಒಂಜಿ ಚಟುವಟಿಕೆ. ಅಂಚಾದ್ ಈ ಗೊಬ್ಬುನು ಉಪದ್ರ ಕೊರ್ಪಿನ ಗೊಬ್ಬುಂದು ಪನ್ಪೆರ್.

## ಗೊಬ್ಬುಡಿಪ್ಪುನ ಪಾತ್ರೊಲು
* ಉಪದ್ರ ಕೊರ್ಪಿನ ಪಾತ್ರೊಲು
## ಗೊಬ್ಬು ಗೊಬ್ಬರೆ ಏತ್ ಜನ ಬೋಡು?
* ಕಮ್ಮಿ ಪಂಡಲಾ ಮೂಜಿ ಜನತ್ತ ಅವಶ್ಯಕತೆ ಉಂಡು.

## ಗೊಬ್ಬರೆ ಬೋಡಾಯಿನ ಸಾಮಾನುಲು
ಈ ಗೊಬ್ಬುಡು ವೊವ್ವೇ ರೀತಿದ ವಸ್ತುದ ಅಗತ್ಯ ಇಜ್ಜಿ

## ಗೊಬ್ಬು ಗೊಬ್ಬುನೆ ಎಂಚ ?
ಈ ಗೊಬ್ಬುಡು ಒಂಜೆರ್ದ್ ಜಾಸ್ತಿ ಜನ ಇಪ್ಪೊಡು, ಕಮ್ಮಿ ಪಂಡಲಾ ಮೂಜಿ ಜನತ್ತ ಅಗತ್ಯ ಉಂಡು. ನೆಟ್ಟ್ ಒರಿಯಗ್ ರಡ್ಡ್ ಜನ ವೊವ್ವೇ ರೀತಿಡ್ ಉಪದ್ರ ಕೊರೊಲಿ. ಕಿಂಕುನ, ಹಾಕುನ, ಕಿಎಇಲ್ ಪಾಡುನ ಈ ರೀತಿಡ್ ಉಪದ್ರ ಕೊರ್ನಗ ಗೊಬ್ಬುನಾಯೆ ಮೌನವಾದ್ ಇಪ್ಪೊಡು. ವೊವ್ವೇ ರೀತಿಡ್ ತೆಲಿಪುನ ಆವಡ್ ಇಂಚ ಮನೀಪಂದೆ ಇತ್ತ್ಂಡ ಆಯೆ ಗೆಂದಿಲೆಕ ಇಜಿಂಡ ಸೋತುಲೆಕ. ಇಮಚ ಈ ಗೊಬ್ಬು ದುಂಬು ಪೋಪುಂಡು.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
* ಉಪದ್ರ ಕೊಡುವ ಆಟ(ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಕಪ್ಪೆ ಗೊಬ್ಬು

ಈ ಗೊಬ್ಬುಡು ಕಪ್ಪೆದ ಲೆಕ  ಅನುಕರಣೆ ಮಲ್ತ್ ಗೊಬ್ಬುವೆರ್.ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್. ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಪೋದು ಗೊಬ್ಬೊಳಿ.

## ಗೊಬ್ಬುಡಿಪ್ಪುನ ಪಾತ್ರೊಲು
*ಕಪ್ಪೆ ಗೊಬ್ಬುಗು  ಲೈತ್ತೊಂದು ಪೋಯೆರೆ ಜೋಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
* ಗೆರೆ

## ಗೊಬ್ಬು ಗೊಬ್ಬುನೆ ಎಂಚ ?
ಹಳ್ಳಿದ ಜೋಕುಲು ಗೊಬ್ಬುನಂಚಿನ ಜನಪದ ಗೊಬ್ಬು ಕಪ್ಪೆಗೊಬ್ಬು ಇಲ್ಲ್ದ ಉಲಯಿಡ್ ಲ ಗೊಬ್ಬುನ 
ಗೊಬ್ಬು.ಉಂದು ಗೊಬ್ಬು ಕಪ್ಪೆದ ಲೆಕ್ಕ  ಲಾಯಿತ್ತೊಂದೆ ಪೋಪುನ ಗೊಬ್ಬು. ಈ ಗೊಬ್ಬುಗು ಕಪ್ಪೆ ಗೊಬ್ಬು ಪನ್ಪೆರ್. ಈ ಗೊಬ್ಬುನು ಇಲ್ಲ್ ದ ಪಿದಯಿಲ ಗೊಬ್ಬೊಲಿ.ರಡ್ಡ್ ಜನ ಅತ್ತ್ಂಡ ಜಾಸ್ತಿ ಜನಲ ಕಪ್ಪೆ ಗೊಬ್ಬು ಗೊಬ್ಬೊಳಿ. ಒಂಜಿ ಗೆರೆ ಪಾಡ್ನ ಅಲ್ಪರ್ದ್ ಬುಕ್ಕೊೊಂಜಿ ಗೆರೆತ ಆಡೆಗ್ ಲಾಯಿತೊಂದೆ ಪೋದು ಏರ್ ದುಂಬು ಮುಟ್ಟುವೆರ್ ಅಕುಲು ಗೆಂದ್ಯೆರ್. ಈ ಗೊಬ್ಬುಡ್ ಶರೀರಗ್ ಬೋಡಾಯಿನ ವ್ಯಾಯಾಮಲಾ ತಿಕ್ಕುಂಡು.

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ಕಪ್ಪೆ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು
ನೀರುಳ್ಳಿ ಬಜೆ

** ನೀರುಳ್ಳಿ ಬಜೆ**, ಉಂದು  ನೀರುಳ್ಳಿ ನ್ ಗಲಸ್ ದ್ ಮಲ್ಪಿನ ಒಂಜಿ ಬಗೆತ್ತ ತಿಂಡಿ. ನೀರುಳ್ಳಿ ನ್ ಕಡ್ಲೆಹಿಟ್ಟ್ ಡ್ ಕಲತ್ತ್ ದ್ ಎಣ್ಣೆಡ್ ಕೈತ್ ದ್ ನೀರುಳ್ಳಿಬಜೆ ಮಲ್ಪುವೆರ್. ತಿನರೆ ರುಚಿಯಾದಿಪ್ಪುಂಡು. ಅವತ್ತಂದೇ ಎಣ್ಣೆಡ್ ಕೈತಿನ ತಿಂಡಿ ಬೆಚ್ಚ ಬೆಚ್ಚ ಚಾ-ಕಾಪಿ ದೊಟ್ಟುಗು ತಿನರೆ ಬಾರೀ ರುಚಿ. ತುಳುನಾಡ್ ಡ್ ಉಂದು ಮಾತ ವೊಟೇಲ್ ಡ್ ತಿನರೆ ತಿಕ್ಕುಂಡು.ಉಂದು ಒಂಜಿ ಪುದರ್ ಪೊಯಿನ ತಿಂಡಿ ಕುಡ್ಲ.

## ಇತಿಹಾಸೊ
### ಮೊಘಲೆರೆನ ಕಾಲೊಡ್ ಬಜ್ಜಿ(ಪಕೋಡ, ಪಕೋರ)
ಮೊಘಲೆರೆನ ಕಾಲೊಡ್, ರಾಜ್ಯೊದ ಅಡಿಗೆಬಟ್ರ್ ನಕುಲು ಕೆತ್ತಿದ ಬಜ್ಜಿ, ಬೇತೆ ಬೇತೆ ತರ್ಕಾರಿದ ಬಜ್ಜಿ ಇಂಚ ಬೇತೆ ಬೇತೆ ಬಜ್ಜಿಲೆನ್ ಮಲ್ತೊಂದಿತ್ತೆರ್ ಪನ್ಪಿನ ಪಾತೆರ ಉಂಡು. ಅವೆನ್ ದುಂಬು 'ಪಕ್ಕಾವತ್' ಪಂಡ್‍ದ್ ಲೆತ್ತೊಂದಿತ್ತೆರ್, ಅವೆರ್ದ್ ಬುಕ್ಕೊ ಎಣ್ಣೆಡ್ ಕೈತಿನ 'ಪಕೋರಾ' ಪಂಡ್‍ದ್ ಪುದರ್ ದೀಯೆರ್. ಪಕ್ಕಾವತ್ ಪದೊಟ್ಟ್ ‘ಪಕ್ವಾ’ ಪಂಡರೆ ಬೆಯ್ಪಾದಿನ, ಬುಕ್ಕ ‘ವಾತ್’ ಪಂಡ ಎಲ್ಯ ಎಲ್ಯ ತುಂಡುಲು ಪಂದ್ ಅರ್ತ.

## ಯಾರ್ ಮಲ್ಪರೆ ಬೋಡಾಯ್ನ ಸಾಮಾನುಲು
* ನೀರುಳ್ಳಿ - ಐನಾಜಿ ಕಂಡೆ.
* ಕಡ್ಲೆಹಿಟ್ಟ್ - ೨ ಕಪ್.
* ಕಾಯ್ಮುಂಚಿ - ನಾಲೈನ್ ಸನ್ನ ಮೂರ್ದಿನ.
* ಜೀರ್ದರಿ - ಕಾಲ್ ಚಮ್ಚ.
* ಓಮ - ಅರ್ದ ಚಮ್ಚ.
* ಅಟಿಲ್‍ಗ್ ಗಲಸುನ ಎಣ್ಣೆ (ನೀತುಳ್ಳಿ ಬಜೆ ಕಯ್ಪರೆ ಬೊಡಾಯ್ನಾತ್).

## ಮಲ್ಪುನ ವಿದಾನೊ
ಸುರುಕಾದ್ ನೀರುಳ್ಳಿನ್ ಉದ್ದಗ್ ಸಪೂರ ಮಲ್ತ್‍ದ್ ಮೂರೊಡು, ತೆಳು ಆಕಾರೊಡು ಮಸ್ತ್ ದಪ್ಪ ಮೂರಂದೆ ಹದ ತೆಳು ಮೂರ್ದ್, ಒಂಜಿ ಬಾಜನೊಡು ಕಡ್ಲೆ ಹಿಟ್ಟ್‌ನ್ ಸಾರ್ದ್(ಗಂಟ್ ಬರ್ರೆ ಬಲ್ಲಿ ಪಂದ್ ಸಾರುನ) ಅವೆಕ್ಕ್ ಮೂರ್ದಿನ ಮುಂಚಿ, ಓಮ, ಜೀರ್ದರಿ ಅರ್ದ ಚಮ್ಚ, ರುಚಿಗ್ ಬೋಡಾಯ್ನಾತ್ ಉಪ್ಪು ಪಾರ್ದ್ ಮಾತೆನ್ಲಾ ಒಟ್ಟಿಗೆ ಪುರ್ಚೊಡು. ಇಂಚ ಮಲ್ತ್‍ದ್ ಚೂರ್ ಚೂರೆ ಉಂಡೆ ಲೆಕ ದೆತ್‍ದ್ ಎಣ್ಣೆ ಬೆಚ್ಚ ಆವರೆ ದೀದ್ ಎಣ್ಣೆ ಕಾಯಿ ಬುಕ್ಕೊ ಅವೆಟ್ಟ್ ಬುಡೊಡ್. ಮಣ್ಣ್ ಬನ್ನ ಬನ್ನೆಟ್ಟ ಕಯ್ತ್‍ದ್ ದೆಪ್ಪೊಡು.

## ಬೇತೆ ಬಾಸೆಲೆಡ್ ಬಟಾಟೆದ ಪೋಡಿ
* ಹಿಂದಿ - ಪ್ಯಾಸ್ ಪಕೋರ/ಕಾಂದಾ ಬಾಜಿ

## ಉಲ್ಲೇಕೊಲು

ವರ್ಗೊ:ತೆನಸ್
ವರ್ಗೊ:ವ
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಅನರ್‌ಕಲಿ (ತುಳು ಸಿನಿಮೊ)

**ಅನರ್‌ಕಲಿ** ತುಳು ಸಿನಿಮೊ 23 ಆಗಸ್ಟ್ 2024 ನೇ ತಾರೀಕ್‍ಗ್ ಬುಡುಗಡೆ ಆಯಿನ ಪಿಚ್ಚರ್. ಹರ್ಷಿತ್ ಸೋಮೇಶ್ವರ ಬುಕ್ಕೊ ಸುದೇಶ್ ಕುಮಾರ್ ಮೊಕುಲೆನ ಕಥೆಟ್ಟ್ ಮೂಡುದು ಬೈದಿನ ಈ ಪಿಚ್ಚರ್‍ಡ್ ಮುಖ್ಯ ಪಾತ್ರೊಡ್ ವಿಜಯ್ ಶೋಭರಾಜ್ ಪಾವೂರು ಅಂಚನೆ ಆರ್ ಜೆ ಮಧುರಾ ಮೇರ್ ನಟನೆ ಮಲ್ತ್ದೆರ್.

## ಪಾತ್ರೊಲು
* ವಿಜಯ್ ಶೋಭರಾಜ್ ಪಾವೂರು
* ಆರ್ ಜೆ ಮಧುರಾ
* ನವೀನ್ ಡಿ.ಪಡೀಲ್
* ಅರವಿಂದ ಬೋಳಾರ್
* ದೀಪಕ್ ಪಾಣಾಜೆ
* ರವಿ ರಾಮಕುಂಜ 
* ಪುಷ್ಪರಾಜ್ ಬೊಲ್ಲಾರ್
* ಸುಜಾತಾ ಶಕ್ತಿನಗರ
* ನಮಿತಾ ಕುಳೂರು 
* ಮೋಹನ್ ಕೊಪ್ಪಳ
* ಹರ್ಷಿತ್ ಸೋಮೇಶ್ವರ
* ಮಂಜು ರೈ ಮೂಳೂರು
* ರಂಜನ್ ಬೋಳೂರು
* ಶರಣ್ ಕೈಕಂಬ
* ಪ್ರಕಾಶ್ ಶೆಟ್ಟಿ ಧರ್ಮನಗರ
* ವಾತ್ಸಲ್ಯ ಸಾಲಿಯಾನ್
* ವಿನಾಯಕ ಜೆಪ್ಪು

## ನಿರ್ದೇಶಕ, ನಿರ್ಮಾಪಕೆರ್
ಹರ್ಷಿತ್ ಸೋಮೇಶ್ವರ ಮೇರ್ ನಿರ್ದೇಶಕೆರಾದ್, ಸಹಾಯಕ ನಿರ್ದೇಶಕೆರಾದ್ ಸುದೇಶ್ ಪೂಜಾರಿ; ರಜನೀಶ್ ಕೋಟ್ಯಾನ್ ಬುಕ್ಕೊ ಕಿಶೋರ್ ಡಿ ಶೆಟ್ಟಿ ಮೊಕುಲು ಸಹ-ನಿರ್ಮಾಪಕೆರಾದ್; ಲಂಚ್ ಲಾಲ್ ಬುಕ್ಕ ಲೋ ಬಜೆಟ್ ಪ್ರೊಡಕ್ಷನ್ಸ್ ಈ ಸಿನಿಮೊನ್ ನಿರ್ಮಾಣ ಮಲ್ತ್ದ್ಂಡ್. ಅನಿಲ್ ಕುಮಾರ್ ಬುಕ್ಕೊ ಅರುಣ್ ರೈ ಪುತ್ತೂರು ಮೊಕುಲು ಛಾಯಾಗ್ರಾಹಕೆರಾದ್ ಚರಣ್ ಆಚಾರ್ಯ ಬುಕ್ಕೊ ಪ್ರಜ್ವಲ್ ಸುವರ್ಣ ಅಕುಲೆಗ್ ಸಹಾಯಕೆರಾದ್;ರೋಹಿತ್ ಪೂಜಾರಿ ಸಂಗೀತ ಸಂಯೋಜಿಕೆರಾದ್; ಶಶಾಂಕ್ ಸುವರ್ಣ ಮೆರ್ ನೃತ್ಯ ಸಂಯೋಜಕೆರಾದ್; ಭರತ್ ತುಳುವ ಕಲಾ ನಿರ್ದೇಶಕೆರಾದ್ ಈ ಸಿನಿಮೊಡ್ ಬೇಲೆ ಮಲ್ತ್‍ದೆರ್.

## ಪದೊಕುಲು

ಹಿನ್ನಲೆ ಗಾಯಕೆರಾದ ನಕುಲ್ ಅಭಯಂಕರ್, ಅರ್ಫಾಜ್ ಉಳ್ಳಾಲ್, ಸತೀಶ್ ಪಟ್ಲ, ಸೃಜನ್ ಕುಮಾರ್ ತೋನ್ಸೆ, ರೋಹಿತ್ ಪೂಜಾರಿ, ವಾತ್ಸಲ್ಯ ಸಾಲಿಯಾನ್, ಸೌಜನ್ಯಾ ಅಂಚನೆ ಜಾಹೀರಾತು ವಿನ್ಯಾಸೊನು ಪವನ್ ಆಚಾರ್ಯ ಬೋಳೂರು ಮೇರ್ ಮಲ್ತ್ದೆರ್.

## ಬುಡುಗಡೆ
ಅನರ್ಕಲಿ ತುಳು ಸಿನಿಮೊ 23 ಆಗಸ್ಟ್ 2024 ನೇ ತಾರೀಕ್‍ಗ್ ಉಡುಪಿದ ಕಲ್ಪನಾ ಥಿಯೇಟರ್‌ಡ್ ಬುಡುಗಡೆ ಆಂಡ್.

## ಉಲ್ಲೇಕೊಲು

ವರ್ಗೊ:ತುಳು ಸಿನಿಮೊ
ವರ್ಗೊ:ತುಳುವೆರೆ ಆಟಿ ತಿಂಗೊಲು
ಟಪಾಲ್ಡ್ ಅಣ್ಣೆ ಗೊಬ್ಬು

ಈ ಗೊಬ್ಬುಡು 'ಟಪ್ಪಾಲ್ದ ಅಣ್ಣೆ' ಮಲ್ಪುನ ವಿಧಾನ ಅನುಕರಣೆ ಮಲ್ತ್ ಗೊಬ್ಬುವೆರ್. ಜಾಸ್ತಿಯಾದ್ ಇಲ್ಲ್‌ದ ಉಲಯಿ ಗೊಬ್ಬುವೆರ್. ಮರಿಯಲದ ಪೊರ್ತುಡು ಜೋಕುಲು ಪಿದಯಿ ಗೊಬ್ಬೆರೆ ಆವಂದಿನಪಗ ಇಲ್ಲ್‌ದ ಉಲಯಿ ಈ ಗೊಬ್ಬುನು ಗೊಬ್ಬುವೆರ್.ಉಂದೊಂಜಿ ಜನಪದ ಗೊಬ್ಬು.ಬರ್ಸ ಚೂರು ಕಮ್ಮಿ ಆನಗ ಪಿದಯಿ ಲ ಪೋದು ಗೊಬ್ಬೊಳಿ.

## ಗೊಬ್ಬುಡಿಪ್ಪುನ ಪಾತ್ರೊಲು
*ಟಪಾಲ್ಡ ಅಣ್ಣೆ(ಪೋಸ್ಟ್ ಮ್ಯಾನ್)
*ಕಾಕಜಿ ದೆತೊನುನ ಇಲ್ಲದಕುಲು

## ಗೊಬ್ಬರೆ ಬೋಡಾಯಿನ ಸಾಮಾನುಲು
*ಒಂಜಿ ಚೀಲ
*ಕಾಕಜಿ
## ಗೊಬ್ಬು ಗೊಬ್ಬುನೆ ಎಂಚ ?
ಹಳ್ಳಿದಕುಲು ಪೇಂಟೆದಕುಲು ಮಾತ  ಗೊಬ್ಬುನಂಚಿನ ಜನಪದ ಗೊಬ್ಬು. ಇಲ್ಲ್‌ದ ಉಲಯಿಡ್  ಗೊಬ್ಬೊಳಿ.  ಗೊಬ್ಬುನು    ಗೊಬ್ಬೆರೆ ೪-೫ ಜನ ಯಾವುಂಡು.ಒರಿ ಟಪಾಲ್ದ ಅಣ್ಣೆ ಪುಗೆಲ್‌ಗ್ ಚೀಲೊಪಾಡೊಂದು ಚೀಲೊಡು ಕಾಕಜಿ ದೀವೊಂದು ಬಾಕಿಲ್‌ದಾಡೆ ಬತ್ತ್‌ದ್ ಪೋಸ್ಟ್ಂದ್ ಪನ್ಪೆ ಅಪಗ ಉಲಯಿ ಇತ್ತಿನಕುಲು ಬತ್ತ್‌ದ್ ಕಾಕಜಿ ದೆತೊಂದು ಕಾಕಜಿನ್ ಪುಡತ್‌ದ್ ಓದಿಲೆಕ್ಕೊ ಮಲ್ಪುವೆರ್

## ಬೇತೆ ಬಾಸೆಡ್ ಗೊಬ್ಬುದ ಪುದರ್
*ಪೋಸ್ಟ್ ಮ್ಯಾನ್ ಆಟ (ಕನ್ನಡಡ್)

## ಉಲ್ಲೇಕೊಲು

ವರ್ಗೊ:ಗೊಬ್ಬುಲು
ವರ್ಗೊ:ತುಳುನಾಡ್ದ ಗೊಬ್ಬುಲು